
Un biaha mas 

TURISTA SCAPA Dl HOGA 
NA MANGEL HALTO 

AYERA den oranan di atardi presencia di Polis y 
Ambulance a wordo pidi na Mangel Halto pa un 
turista cu lo a hoga. 

T’asina cu un turista femenino hunto cu un grupo a 
bay snorkel. Dado momento por a nota cu laman a 
bira un poco bruto y e turista ald a cuminsa confronta 
problema. Esnan serca a move liher pa yude, pero por 
a nota cu el a cuminsa guli awa. Mientras cu algun 
tabata trata di yude y hibe canto, otro a adelanta pa 
bati alarma. Na momento cu a yega canto cune ya 
caba e no tabata duna señal. A cuminsa traha cune, 
pero no mucho pasobra paramediconan a yega rapi- 
damente. Por bisa pa varios minuut no tabata sinti 
pulso. Den e ultimo intento cu adrenalina y cu a di- 
cidi cu ta dificil, a cuminsa sinti pulso. Nan a traha 
cune pa mas di 10 minuut prome cu por a transporte 
pa hospital cu urgencia. 



Experience the difference 

Alarm Installation 
Camera Installation 
Online viewing 

Guard Service 
Patrol Service 

IXVKST 

SECURI! X.V, 


We don’t just say it... 
We Guarantee it ! 


Phone: (297) 582-7252 
E-mail: insec@setarnet.aw 
□ @investsecurearuba 


Maske cu e lo no 
bolbe como Director 
di Cas di Aruba 

Di acuerdo cu 


Prome Minister 

Evelyn Wever 

"LO SIGUI 
"HEDGE" PA 
POR BAHA 
PRIJS Dl AWA 
Y CORIENTE" 

Nicolas Maduro 
su unko 
preocupaclon ta 
E SACAMENTO 
Dl KOPER FOR 
Dl VENEZUELA 
YVIAARUBATA 

Corte 0 dicidi 

Gebierno mesler sigui paga Desiree Crees su 
ullime salarie ceme Direcler di Arubahuis 

Pues mester busca un posicion similar na esey p'e 



CORTE di Prome Instancia dial- 
una mainta a dicta fayo den e caso 
cu ex Parlamentario Desiree Croes 
a cuminsa contra Minister di Asun- 
tonan General, Ciencia, Inovacion 
y Sostenibilidad. E minister aki, cu 
ta Prome Minister, a ordena Croes a 
presenta na su trabou di scolnan pu- 
blico. Esaki mientras cu ex Parlamen- 
tario tabata di opinion cu su ultimo 
trabou tabata di director, den e caso 
aki na Arubahuis. E decision di Corte 
tabata na fabor di Desiree Croes. 


Den un carta di dia 20 di november 
Prome Minister Wever Croes a bisa 
Desiree Croes cu e no por bay ocupa 
e posicion di Director di Arubahuis, 
cu ta e persona cu ta reemplasa Min- 
ister Plenipotenciario di e Gabinete 
di Arubahuis. 

Contra esaki Desiree Croes a entrega 
un obheccion na Corte dia prome di 
december, 2017 y dia 7 di december 
a entrega un peticion di un decision 
di Corte den e asunto aki. 


Esaki, Hues a bisa, ta un caso cu por 
trata via di un kortgeding, contrario 
na loke e Minister ta bisa, pasobra 
den e carta ta papia cu e mester re- 
anuda su anterior trabou na scolnan 
publico, y nan a dun’e 30 dia di vri- 
jstelling, cu salario. Tambe a wordo 
bisa cu e no por bolbe como director 
di Arubahuis. 

Den e caso aki no a inclui Goberna- 
dor, pasobra no a keda constata cu e 
tabata envolvi den e carta di dia 20 
di november, 

Hues a bisa tambe cu Croes tin ur- 
gencia pa haya un decision di Corte, 
mirando e diferencia grandi di su 
salario como Director di Arubahuis y 
entrada aworaki. Esaki no ta importa 
e hecho cu como ex parlamentario 
e ta ricibiendo un “overbrugging- 
stoelage”. E toelage aki ta hopi me- 
nos cu e salario di Director di Aruba- 
huis. Aserca ta bini cu ta wordo bisa 
na Croes cu durante 30 dia e lo no 
ricibi entrada y cu e lo mester resumi 
su trabou como docente. Corte ta 
bisa cu esakinan ta suficientemente 
urgente pa e caso wordo trata via di 
un kortgeding. E pregunta ta, si tin 
suficiente base pa Croes di un forma 
husto mester wordo poni bek den e 
posicion di Director di Arubahuis. 
Na e opinion di Corte, esaki ta e caso. 
Den un decision di Gobernador di 
dia 22 di januari, 2010, el a wordo 
nombra como Director di Arubahuis. 
Nunca el a wordo nombra como re- 
emplasante di Minister Plenipoten- 
ciario. Y nunca el a funciona como 
tal tampoco y no tabata wordo paga 
pa haci esaki tampoco. 



E hecho cu el a bira miembro di Par- 
lamento no ta nifica final di su posi- 
cion como Director di Arubahuis. 
Miembro di Parlamento y reemplas- 
ante di Minister Plenipotenciario ta 
dos funcion cu no ta compatibel cu 
otro. Croes no tabata ocupa un fun- 
cion politico. Esey no ta Idta afo cu 
den algun caso un Director di Aruba- 
huis a wordo nombra como Minister 
Plenipotenciario. 

Ora cu Croes a bira Parlamentario, 
el a wordo poni riba “non-actief”pa 
su funcion di Director di Arubahuis. 
Ora cu su periodo como Parlamen- 
tario a finalisa, e procedura di “non- 
actief ” a yega su fin. 

E decision di Corte ta bisa cu e ta 
schors e ordo di Minister di dia 20 
di november, 2017, cual a bisa cu 
mester meld na Scolnan Publico. Y 
ta ordena e autoridad concerni pa 
paga Croes, entrante 27 di novem- 
ber, 2017, su salario segun e Decreto 
Gubernamental di dia 22 di januari, 
2010. 

Prome Minister Evelyn Wever 

"Si mester "hedge" pa baha prijs di awa y coriente, ta haci'e" 

Esaki apesar cu nan a critica e sistema aki den pasado 



PROME Minister Evelyne Wever 
Croes den e conferencia di prensa di- 
aluna mainta, a toca algun tema di 
cual un di e nan ta e famoso formula 
di “hedging” cu WEB ta uza ora di 
cumpra combustibel y cual a wordo 
critica hopi den pasado door di po- 
liticonan di oposicion. WEB na fin 
di aña a informa Gobierno cu e con- 
tractonan di “hedging”, “cu a caausa 


Aruba asina hopi daño tabata cadu- 
cando fin di aña. Na e momento ey 
tabata “hedge” na un suma di mas o 
menos 70 dollar pa bari, mientras cu 
e prijs di crudo tabata yegando 60 
dollar pa bari. E diferencia den prijs 
no tabata di e halto ey mientras cu e 
perspectiva ta cu e prijs lo sigui subi. 
Pesey WEB a haci e proposicion di 
cera otro contracto di “hedging” pa 
un periodo cortico p’asina nos tin 
siguridad riba e prijs,” e Prome Man- 
datario a bisa. 

E1 a sigui splica cu e momento ey Go- 
bierno cu tabata tin masha problema 
cu e contractonan di “hedging” a 
sinta cu nan conseheronan y a revisa 
e consehonan di WEB y Utilities a 
duna. “Nos a yega na e conclusion 
cu ta produnte pa cera un contracto 
di “hedging” atrobe, pero di e forma 
cu e tabata wordo haci ora cu MEP 
tabata den Gobierno, den un forma 


responsabel.” 

Esaki ta nifica, den palabra di e man- 
datario, cu e “hedging” ta tuma luga 
pa un periodo cortico, di 3 luna maxi- 
mo, y cu un seguro, un poco mas caro, 
cu si e prijs baha, e gastonan tambe 
lo baha. A informa e companianan 
di Utilidad cu e vision di e Gobierno 
aki ta pa baha prijs di awa y coriente 
y “si mester “hedge” pa logra esaki, lo 
hacie pa cumpli cu e vision. Pero na 
un forma responsabel, den periodo 
cortico. 

Tambe e mandatario a bisa cu si e vi- 
sion di e companianan di Utilidad ta 
pa bay na energia alternativo, nan por 
haci esaki basta cumpli cu e vision di 
baha prijs di awa y coriente. Mien- 
trastanto Gobierno ta pendiente di 
contesta di companianan di Utilidad 
pa ki tempo por cuminsa baha prijs y 
coriente cu e pueblo por sinti e efecto 
positivo aki. 


Mener di edad rabia cu mama burachi 


DIADOMINGO den oranan di 
madruga Polisnan mester a atende 
cu un caso di un menor di edad cy a 
huy for di su mama cu tabata burachi 
y fastioso den e parada di Flambeu. 
Un poco despues di 4’or di madruga 
Central di Polis ta dirigi un patruya 
na altura di e rotonde di ex Drive In, 
pa topa mita caminda cu Patruya di 
Noord y tuma un persona cu mester 
wordo hiba na un cas den dr. Schaep- 
manstraat. 

Tabata trata aki di un menor di edad 
di inicial M., kende mester a wordo 


baha na su cas. Pero eynan a resulta 
cu no tabatin ningun hende na cas. 
Como cu e ta menor di edad, e pa- 
truya a dicidi di wak si e por keda 
cerca su ruman muhe, kende ta biba 
den Caya Jose Geerman. Pero eynan 
tampoco a haya un persona na cas. 
Mirando cu e ta menor di edad a di- 
cidi di hib’e warda di Polis na San 
Nicolas. E mucha muhe a splica 
cu durante e Parada di Flambeu su 
mama tabata bou influencia di alco- 
hol y tabata haci fastioso pa cual el a 
dicidi di bay lague atras. 


E hoben no kier a duna nomber di su 
mama. Finalmente telefonicamente 
a logra haya contacto cu e ruman 
muhe grandi, tambe di inicial M. E 
tambe a bisa cu su mama tabata bou 
influencia of burachi y cu e no por 
haya contacto cune. E ruman a pre- 
senta na warda pa tuma e menor over 
mirando cu e mama ta desapareci. 

E patruye a keda di busca contacto 
cu e mama pa hala su atencion y 
mustr’e riba e consecuencianan di su 
actitud iresponsabel. Central di Polis 
a wordo poni na altura di un ke otro. 

No SQ ainda cual ta e productonan prohibi pa sali for di Venezuela 


DEN un comunicacion cu autoridadnan di Aruba ta- 
batin cu Venezuela, solamente por a saca afo cu un di 
nan problemanan ta e contrabanda di koper, esta cu e ta 
wordo saca for di Venezuela y bendi aki na Aruba. 
AWEMainta mester remarca cu algun aña atras, esaki 
tabata un problema cu Aruba tambe tabata confronta 
cun’e, unda cu koper ta wordo horta aki y saca cu barco 
direccion di Venezuela. Pero ademas di e contrabanda di 
koper, Aruba no sa cual ta e productonan cu ta prohibi 
pa sali for di Venezuela. Ta wordo bisa cu ta horta e ko- 
per y bende na Aruba pa 5 dollar, causando cu clinica y 
hospitalnan no por funciona. 

Tambe mester señala cu anteriormente a wordo mencio- 
na productonan necesario pa consumo pa e pueblo cu 
nan no kier pa sali for di e pais. Prome Minister Wever 
Croes den e conferencia di dialuna mainta, a bisa cu Go- 
bierno no sa exactamente cual ta e productonan cu e 
mandatario Venezolano ta referi na dje. Pero diabierna 
awor lo bay tin un reunion cu autoridadnan Venezolano 
na Aruba mes pa trata di yega na un punto final riba e 


discusionnan aki. Den e reunion aki ta bay puntra cual 
ta e productonan y a base di kico nan ta wordo prohibi, 
y a base di kico Aruba a viola regla door di importa nan. 
“Intencion no ta pa termina tur laso comercial. E inten- 
cion ta pa tur cos cana manera mester ta, di un forma 
legal. Y teniendo cuenta cu e interesnan di Venezuela y 
di Aruba. Pesey ta cuestion di yega na palabracionnan 
sin perhudica nos mesun hendenan cu kier haci di un 
forma legal.” 

Sinembargo Minister Xiomara Ruiz Maduro ta bisa cu 
for di 2016 tin un lista di producto cu a bisa nan no mag 
sali di e pais. Esaki a wordo bisa den e mesun conferencia 
di Prome Minister Evelyne Wever Croes. 

Nicolas Maduro, Presidente di Venezuela, di su banda na 
momento di anuncia e medida a bisa cu e decision aki 
ta un forma pa “para e contrabanda di recursonan y pro- 
ductonan di Venezuela y como un medida di presion riba 
e Gobiernonan di e islanan. Y el a bisa esaki: ““Se llevan 
el oro, el coltán, los diamantes, productos alimenticios.” 


Pa Prome Minister Evelyn Wever-Croes 

Desiree Croes no a gana su caso 



DEN un declaracion ricibi for di 
Prome Minister Evelyne Wever Croes, 
e ta bisa cu e Parlamentario Desiree 
Croes a cuminsa un caso contra Go- 
bierno di Aruba momento cu Gobi- 
erno a informe cu e no por ocupa e 
funcion di Director di Arubahuis. 
Den corte Gobierno a argumenta cu 


Desiree Croes ta un persona prob- 
lematico cu a pleita hasta cu Edwin 
Abath tempo e tabata Minister Pleni- 
potenciario pa AVP. 

Desiree Croes a falta respet pa Minis- 
ter Plenipotenciario Guillfred Besaril 
na numeroso ocasion cu atakenan 
baho y pues hamas e por bay traha 
den e funcion di confiansa bou di 
Minister Besaril. 

Desiree Croes a presenta algun doc- 
umento den corte cu ta mustra bon 
cla cu Gobierno di Mike Eman a fix e 
bon den e posicion di director. Prome 
Minister ta bisa cu esaki ta un nom- 
bracion hopi straño sinembargo un 
biaha mas esald ta mustra e “friends 
and family” cu ta tipifica AVP mane- 


ra tabata e caso tambe ora cu Eman a 
purba “fix” Candelaria como director 
di Directie Scheepvaart. 

Hues a indica den e caso sumario cu 
Eman a fix Desiree Croes su lands- 
besluit hopi bon y pesey mester paga 
Desiree Croes su salario di director. 
Pero cu Gobierno no ta obliga pa 
pone Desiree Croes traha den e fun- 
cion si. Mirando e mal relacion entre 
Desiree Croes y Minister Plenipoten- 
ciario Guillfred Besaril, esaki berdad 
no ta posibel tampoco. 

Prome Minister Wever-Croes ta bisa: 
“A base di esaki no por bisa cu De- 
siree Croes a “gana” su caso. Desiree 
Croes a gana su salario pero e no 
mester traha pa su salario”. 

Medida di Venezuela ta vence diamars mainta 



DURANTE e conferen- 
cia di prensa di Gobierno 
di Aruba, a elabora amplia- 
mente riba e tema di medida 
tuma door di Presidente di 
Venezuela pa cera frontera 
cu Aruba, y tambe e otro is- 
lanan Hulandes. 

E ta un medida, tuma di 
forma unilateral pero tambe 
un poco straño, pasobra e 
hendenan cu kier bay Ven- 
ezuela den vuelo directo por 
haci esaki, pero pa bandona 
e pais y yega Aruba of un di 
e otro islanan no por hacie 
den un vuelo directo. Esaki 
ta e problema cu e mas di 
100 Arubianonan cu ta pega 
na Venezuela. Nan lo mester 


biaha bay te Santo Domin- 
go y for di eynan yega Aru- 
ba. Pero si tin vuelonan por 
sali pa Aruba, pero bashi. 

E medida di 72 ora lo mester 
vence diamars mainta, pero 
te ainda no a haya siguransa 
cu esaki lo vence. Pesey Re- 
ino Hulandes a bisa cu pa 
biaha aworaki pa Venezu- 
ela no ta e miho idea. Si no 
mester bay no bay. E ta un 
conseho cu a wordo duna al- 
gun luna caba. 

Nicolas Maduro di su banda 
a duna di conoce cu e lo no 
laga ciudadanonan Venezo- 
lano bandona y lo manda 
avion pa esnan cu mester 
bolbe nan pais. 



L.G. Smith Boulevard 112, Oranjestad, Aruba / Tel: (297) 524 4444 
Fax: (297)582 6661 /e-mail: lnfo@yrausquin.com / www.yrausquin.com 


PA> NOTHING FOR SERVICE! 
Your New Year’s gift: 

3 years FREE Service* 


SelUng Price starts at awg 30,750.00 or AWG 563.00 p.m.** 

for the 2018 Ford Figo Trend 4Dr. Sedan with 1.5L Sigma TiVCT engine 
and 6-speed manual transmission. 


money you actually spend on car 
maintenance? 

Wasn’t the car expensive enough? 
But with the new Ford Figo it isn’t! 
Because not only does the car have 
a fantastic price, you also have to 

PAY NOTHiNG for service! 

No Oil changes, no brake pads, no 
wiper blades, no filters, NOTHINGI 
PAY NOTHiNG for 3 years long or 
60,000 km, whichever comes first. 
So come get your 2018 Ford Figo at 
Yrausquin! 


Complimentary Ford Premium Maintenance Pian is from Yrausquin and is valid on all 2018 Figo modeis. Certain rules are applicabie to the Ford Premium Maintenance Plan, please consult your sales representative. ** Finance ofTer is 
based on a 2018 Ford Figo Trend M/T financed for 6 years at 5.95% APR and is exclusively for customers who complete the application process and are approved via Caribbean Mercantile Bank N.V. and is valid till 31st of March 2018. 

Di loke por a compronde 

Autoridadnan Venezolano ta preocupa 
cu importacion ilegal di koper 



E medida tuma door di Gobierno 
di Venezuela pa cera frontera aereo 
y maritimo cu entre otro Aruba dia- 
bierna ultimo a domina noticianan 
internacional. Den un conferencia di 
prensa teni dialuna mainta, Prome 
Minister Eevelyne Wever Croes a 
splica cu inmediatamente despues di 
a tende di e informacion aki, a tuma 
contacto cu autoridadnan Venezola- 
no. Den e comunicacion aki, un bi- 
aha mas a wordo bisa cu nan preocu- 
pacion ta e contrabanda di Venezuela 
pa e islanan Hulandes. Pero enfasis a 
wordo haci e biaha aki di e “importa- 
cion ilegal di koper”. 

Tambe na mesun momento autori- 
dadnan Venezolano a informa Aruba 
cu for di 2016 ya caba a pidi auto- 
ridadnan local pa frena loke nan ta 
yama e contrabanda, peor no a haya 


oido. Loke autoridadnan a pone en- 
fasis riba dje ta e importacion ilegal 
di koper. 

“Locual cu a sosode nos ta lamenta 
profundamente pasobra e ta daña 
nomber y integridad di Aruba,” e 
mandatario a bisa den e conferencia di 
prensa di dialuna mainta. AEl a splica 
cu tin varios Arubiano pega na Vene- 
zuela, fruta y berduranan lo tarda pa 
yega Aruba y otro lasonan di turismo 
ta wordo afecta. Departamento di Re- 
lacionnan Exterior di Aruba a wordo 
instrui pa informa Consul General di 
Venezuela cu Aruba sigur no ta con- 
tento con e decision a wordo tuma 
den forma unilateral. “Combatimen- 
to di ilegalidad tin nos prioridad. 
Nos ta un Gobierno cu tin apenas 
un luna y mey den Gobernacion,. E 
ta un punto hopi importante pa nos. 
Unilateralmente bo no ta logra nada 
asina. Ta hunto nos por combatie.” 
Den e comunicacion cu tabatin cu 
autoridadnan Venezolano a duna 
e palabra cu hunto lo bay combati 
e criminalidad Den fin di siman a 
reuni cu diferente departamentonan 
y a combersa cu Hulanda tambe. 
Embahador di Reino a combersa cu 
Vice presidente di Venezuela. Aruba 
ta spera cu e promesa haci lo baha e 
tension cu a surgu y cu e medida cu 


a wordo tuma no ta wordo prolonga. 
Den e conferencia tambe e manda- 
tario a bisa cu Gobierno ta bay com- 
bati ilegalidad cu man duro, e ta algo 
cu lo no tolera. P’esey como Gobi- 
erno a dicidi cu no por keda wordo 
poni bou di presion, y ta buscando 
alternativa. Asina tin 100 pasahero 
cu mester yega Aruba. E medida ta 
encera cu no tin vuelo pa Aruba, of 
e vuelonan mester bini bashi. E con- 
seho ta pa Sali for di Venezuela via di 
un otro destinacion, via Caracas pa 
Santo Domingo y dj’ei yega Aruba. 
Embahada di Reino ta dispuesto pa 
yuda regla e tramitenan, no finan- 
cieramente. Pa loke ta e importacion 
di fruta y berdura, no kier depende 
di un solo fuente y ta buscando alter- 
nativa. 

Den un informe publica na Venezu- 
ela ta wordo bisa cu e ladronnan ta 
horta koper di hospital, scol y en- 
tidadnan importante, cu nan ta saca 
for di Venezuela y bend’e n Aruba 
na 5 dollar pa kilo. Tur esaki lagando 
mayoria di e luganan sin coriente y 
sin por duna e servicio necesario. 
Pero tambe e contrabanda di gasolin 
ta un problema serio, ya cu e gasolin 
ta subsidia pa e pueblo Venezolano y 
no ta e intencion cu e ta wordo saca 
di e pais bou di e prijs barata ey. 

Yiu schizofrenico causando problema pa mama di 94 aña 


TA tristo e caso cu patruya di Playa a atende cune dia- 
domingo ultimo den oranan di merdia. Principalmente 
pasobra ta trata di un mama di 94 aña cu ta wordo me- 
nasa door di un yiu cu tin problema mental y cu ta abusa 
di droga riba dje. 

Pa mas o menos 12’or di merdia Central di Polis ta man- 
da un patruya na un cas den Rondweg pa un yiu rebelde. 
Na e sitio a bin constata cu ta trata berdad di un yiu re- 
belde, pero uno di 56 aña. 

Na e sitio e Polisnan ta papia cu e señora E., kende ta 
splica e ta ruman di e homber S, kende ta un pashent di 
schizofrenie. E problema ta cu S ta uza droa tur dia, pero 
e no sa ki tipo di droga e ruman aki ta uza. 

Ta un custumber cu e homber aki tur santo dia ta coy 
placa di e mama di 94 aña. Y si e mama no dun’e placa, 
e ta bira agresivo y kier bringa cu tur hende den cas. Mas 
cu un biaha caba e ruman aki a menasa e mama cu e lo 


kap’e. Ta berdad tambe cu S., ta haya su remedi, hangua, 
for di personal di SPD, pero mirando cu e ta uza droga 
tambe, e remedinan aki no ta duna resultado mas. 

E polisnan a trata di papia cu S., pero el a dicidi di cera 
su mes den camber y e no Ider a habri e porta pa nada 
di mundo. E Polisnan a bati diferente biaha riba e porta, 
pero S. tabata keda grita cu e no a haci nada y cu e lo no 
sali pafo. 

Tambe e Polisnan a papia cu e mama di inicial R., kende 
a bisa cu e yiu homber a pidie placa pero el a bis’e cu e no 
tin. E sa, el a bisa, cu e placa cu S ta pidie ta pa cumpra 
droga. E ta trata pa S keda trankil pasobra e tin miedo 
mirando cu e ta schizofrenico y cu e lo por maltrat’e y 
tambe e ruman muhe y e asunto por sali for di man. 

E Polisnan a conseha nan pa bay entrega keho na Re- 
cherche y acudi na e instancianan concerni pa busca un 
solucion pa S., mirando e malesa cu e ta sufri di dje. 


Yen di problema 
banda di Baranca 
Bar na San Nicolas 


Gen 


Are you looking for a new 
challenge? 

General Air Services is now accepting applications for: 

PartTime(Male) RampHandlerAgent 


Ramp handler Agent: function is to receive, prepare, load and 
offload all passengers' luggagethatarrive and departon daily 
fllghts, and dlfferentothertasks on the ramp. You will be worklng 
in a team servicing one of our well-known Internatlonal airlines. 


J ob Requirements 

-A minimum of EPB degreeorattendingAvond Mavo 

- ISyearsand older. 

- A ble to work durlng week days/ weekends and holidays 


If you are interested in applying for this position, please send your 
CV and cover letter to careers(a) genairaruba.com or visit our 
Human Resources Office located atSabana Blanco #70-E Offlce 
#6 (yellow mall nextto wayaca service station) between 
9:00 am to 12:00 pm and 2:00 pm to 4:00 pm in order to 
complete an appllcatlon form. 


DIADOMINGO ultimo pa 5’or 
di mainta Polis ta wordo manda na 
Baranca Bar unda un persona lo a 
wordo maltrata di un cuchiu y a keda 
herida. 

Ta parce, segun e yamada cu a drenta, 
cu tambe tiro a wordo scucha. 
Patruya a bay na e sitio y a controla 
na Baranca Bar y bisindario pero no 
a mira nada straño. Na altura di Op- 
tica Vrolijk, den Helfrichstraat, un 
colega a topa cu un homber tira na 
suela y kende ta parce di ta herida. 
Tabata trata di e homber di inicial N. 
di 19 aña. E1 a declara cu un homber 
den Village kier a maltrat’e cu un bat 
di baseball. E1 a desvia e arma aki y 
core direccion di binnenstad. Den 
su intento pa huy di e homber, el a 
laga su brommer atras y na caminda 
su celular a cay. E patruya a bay den 
Village y enberdad a bin topa cu un 
e brommer Bajaj color preto y dife- 
rente sticker dilante e adres Caya st. 
John nummer 2. E celular di N., si 
nan no a haya. Polisnan a baha N. y 
su brommer na su cas. 


Ora cu Polis a bolbe dal un vuelta, a 
constata cu pa 05:50 ainda Baranca 
Bar tabata habri y tabatin hopi clien- 
te paden y pafo. Nan a duna ordo pa 
cera e negoshi. Esaki tin atencion di 
Polisnan pasobra e bar no semper ta 
mantene su mes na orario di cierre y 
tin hopi persona sospechoso ta anda 
den e area ey. A mira e conocido di 
nan Brandon B., kende tabata basta 
bou influencia di alcohol y tabata 
busca problema. Su amigonan a di- 
cidi di hibe su cas. Nan a bay den un 
Honda blauw. 

Relaciona cu e caso ariba menciona, 
pa 7.20 di mainta ta presenta na war- 
da di polis San Nicolas e muher MB. 
E1 a mustra Polisnan un carta di dok- 
ter y a declara cu el a wordo maltrata 
cu un cuchiu na altura di Baranca Bar 
door di un grupo di hende muhe - 
entre otro Buni Buni, Genesis y Perla 
G. E1 a bisa cu su amiga a yud’e y a 
transport’e di biaha pa Poli. 

E Polisnan a corda cu Buni Buni ta- 
bata den e Honda blauw tambe. 

Helicopter pa Polis y Patruya di drone ta 
wordo introduci pa garantisa siguridad 



DURANTE e conferencia di prensa 
dialuna ultimo Minister di Husticia 
Andin Biklcer tambe tabata presente 
y el a papia di diferente tema, entre 
otro e aspecto di siguridad. E1 a papia 
di un proyecto di camara cu a costa 
miyones, pero cu no ta funcionando 
te ainda. 

E mandatario a cuminsa pa resumi e 
situacion cu el a haya despues di a 
huramenta como Minister. E1 a splica 
cu el a haya un Ministerio di Husti- 
cia cu un Cuerpo Policial hopi demo- 
tiva cu hopi falta di material, basico, 
pa atende cu e trabou na un forma 
responsabel. Esaki ta bay atende in- 
mediatamente cun’e. Tambe el a haya 
su mes confronta cu un sistema di ca- 
mara di vigilancia cu a costa miyones 


di florin, pero cu te ainda no ta fun- 
cionando. E problema cu luganan di 
catochi cu hopi biaha ta bira victima 
di atraco y cu nunca e Gobierno a at- 
ende e problema aki. 

No por soluciona tur cos den e un 
luna y mey cu tin den Gobernacion, 
pero si e mandatario a bisa cu el a 
anuncia un plan di urgencia caba. 
Esaki ta encera cu ta bay intensifica 
e visibilidad di Polis riba caya, pero 
den combinacion cu servicionan pri- 
va di patruyahe. E grupo aki lo bay 
wordo certifica prome cu yega na un 
aliansa cu KPA. E1 a duna e ehempel 
di e situacion na Las Vegas, unda cu 
riba e strip di hotel tin 1100 Polis y 
tin 12 mil guardia di siguridad priva 
certifica cu ta percura pa siguridad di 


e turistanan. “Mi ta kere cu den e di- 
reccion ey nos mester bay tambe.” 

Ta bay haci un peticion pa re-intro- 
duci e helicopter den Cuerpo Policial. 
Diamars mainta 11 ’or Ministerio di 
Husticia ta ricibi un presentacion den 
Centro di Husticia na Macuarima. 
Despues di esaki lo tuma un decision 
mas rapido posibel pa re-introduci e 
uzo di helicopter den Cuerpo Poli- 
cial. Tambe lo introduci surveillance 
di drone, di cual diamars tambe lo 
tin un presentacion di esaki. E tipo 
di patruyahe aki ta pa garantisa sig- 
uridad di e pueblo. 

“Nos a bisa cu nos ta bay intensifica e 
control na nos puertonan, entre otro 
na Barcadera. Ta bay percura cu e ra- 
dar ta cubri un area suficiente bon.” 
Den cuadro di siguridad mes ta bay 
bini cu un tipo di subsidio pa e pun- 
tonan di benta di Lotto, siguridad na 
cada hogar di Aruba.” E mandatario 
a señala cu pa loke ta e ultimo parti, 
ta un proyecto cu SETAR a yega di 
presenta na e Gobierno anterior peor 
e no haya e prioridad cu e merece. 

E1 a menciona un proyecto di camara 
di siguridad cu a costa miyones di flo- 
rin y no tin ni un camara ta funciona. 
E ta bay haci un ultimo intento cu 
asistencia di SETAR pa mira su por 
reactiva e proyecto di camara. Banda 
di esaki, e ta evaluando pa laga CAD 
haci un investigacion riba con por ta 
posibel cu pa algun aña caba miyo- 
nes di florin ta bay pa un sistema di 
camara di cual ni un ta funcionando 
te awor. Otro decision tuma ta cu lo 
bay re-introduci bario regisseur cu 
a manera bay perdi, ya cu practica- 
mente e no ta funciona. 

Lista di nomber di e respectivo delegacionnan 
participante n'e reunionnan di IPKO 


AWE e diferente delegacionnan participante ne Conferencia di 
IPKO lo cuminsa yega ya for den oranan di awe mainta. 

E reunion aki lo tuma lugar den ballroom di Hilton Aruba Ca- 
ribbean Resort. 

Pa 9or lo tin un Presidium, sigui pa discurso di Presidente di 
Parlamento di Aruba, sigui pa lidernan di delegacion di Hu- 
landa, Corsou y di St. Maarten. 

Pa 10.15 lo tin apertura di IPKO dor di su Presidente y tin pre- 
sentacion di Small Island Developing States, bao direccion di 
sra. Jocelyne Croes y sr. Arno Boersma. 

Pa 11 or tin presentacion di Sint Maarten riba e consecuencia 
di orcan Irma. 

Den oranan di merdia lo discuti e situacion na Venezuela, bao 
direccion di Y. Nicolaas. 

Pa 6 or di atardi lo tin un recepcion den cura di oficina di Rep- 
resentacion di Hulanda. 

DELEGACION 

Delegacion di Corsou ta consisti di Ana Maria Pauletta; Giselle 
Mc William; Gilmar Pisas; Meindert Rojer; Rennox Calmes; 
Jaime Cordoba; Marilyn Moses; 

William Millerson (Presidente di Staten) y Silvin Cijntje (Griffi- 
er di Staten). 

Delegacion di Sint Maarten 

Sarah Wescot Williams; Perry Geerlings; Tamara Leonard; Ro- 
dolphe Samuel; Frans Richardson; Nancy Guishard Joubert; 
Ralph Richardson. 

Delegacion di Hulanda Alexander Pechtold (lider di delegacion, 
D66); Ruard Ganzevoort (lider interino GroenLinks); Joba van 
den Berg (CDA); Sophie Van Bijsterveld (CDA); André Bosman 
(WD); Antje Diertens (D66); Machiel de Graaf (PW); Thom 
de Graaf (D66); Mohamed Sini (PvdA) Attje Kuiken (PvdA) 
Ronald van Raak (SP); Liesbeth van Tongeren (GroenLinks); 
Myrna Prenger (staf, EK): Jasper Verstraten (staf, TK) 


Delegacion Aruba 

Rocco G. Tjon, Presidente (MEP); drs. 
Marisol.J. Eopez-Tromp lider interino, (POR); 
Edgar G.A. Vrolijk,(MEP); Daphne R.Y. Lejuez 
(MEP); Hendrik W.G. Tevreden (MEP): 

Ricardo S. Croes (RED); Alfred M. Sneek 
(AVP); mr drs. Richard A. Arends (AVP): 

Oslin B. Sevinger (AVP); drs. Melvin G. Wy- 
att-Ras (AVP); 

Juan E. Thijsen, Presidente di Staten di Aruba; 
mr drs. Herman Ch. J. Hek, Griffier di Staten 
di Aruba. 



- Residoncial & Comarcial 

- Servicio Rapido 

" Servicio Profesional. Confiabel 
Garantisa 

* Prijs di Awg. 65,- te niax. di 7 m3 ^^3 

* Prices bosed on 3,5% BfiO BAZV. 

YAMA NOS NA: 

582-4684 


mfo@ecotec h v/ 
w ww,ecotecha ru ba .co m 


Llhe Vi Or 

Faceboo 


Banco di Seguro Social Aruba 

CERAIVEISTTD Dl SVb SU OFICINANAN 


SVb 


En conexion cu actividadnan interno, tur oficina di SVb ta 
cera pa publico riba: 

Diaranson 10 januari 2018 

Riba e dia aki por notifica AO (meld ziek) online mediante 
e formulario riba nos website www.svbaruba.org. 
Notificacion di AO mediante 527-2782 riba e dia aki no ta 
posibel. 

Diahuebs 11 januari 2017 tur oficina di SVb ta habri na e 
orario normal atrobe. 

E ceramento no ta afecta e sistemanan riba e website di 
SVb. 

Nos ta ofrece nos disculpa pa e inconveniencia aki. 

- [ SVb - Seguridad pa Aruba su connunidad 

Maske cu e cifra a keda menciona berdad 

Pero Prome Minister Wever Croes no por confirma 
cu tin 12 mil Venezolano ilegal na Aruba 



NIEUWSUUR di Hulanda a logra un entrev- 
ista cu Prome Minister Evelyn Wever Croes, rela- 
ciona cu e situacion cu Venezuela, unda Presidente 
Nicolas Maduro, a dicidi di sera fronteranan pa cu 
Aruba, Bonaire y Corsou. Loke a hala atencion t’e hecho 
cu Prome Minister Evelyn Wever Croes a bisa enfatica- 
mente cu tin na Aruba actualmente un 12 mil Venezo- 
lano illegal. 


12 mil a ser menciona na su persona, pero confirmacion 
e no tin. 

Berdad cu tin Venezolano cu a bin den curso di añanan, 
pero cu no a bay bek. Si ta 12 mil of no, e no por bisa, 
pero periodistanan na Hulanda a tuma e cifra aki brasa y 
duna e noticia aki un otro angulo. 

Hecho ta cu Aruba mester ta bon prepara su surgi un 
fluho grandi di Venezolano cu kier sigui bandona e pais 
pa busca un mihor provenir. 

Hunto cu Rampenbestrijding, y Relacion Exterior, a pone 
cu Gobierno tin plan riba mesa, y a keda di reuni cu nan 
ayera, pa determina si mester adapta dicho plan. Den 
todo caso Aruba mester ta prepara pa cualkier eventuali- 
dad. 

Riba e pregunta si Hulanda lo por yuda den esaki, di acu- 
erdo cu informacion cu e tin, Gobierno anterior a haci 
mencion cu Aruba por acapara un 500 persona. Pero si 
bin mas cu e 500 Hulanda mester por yuda den esaki. 

Di acuerdo cu Prome Minister Evelyn Wever Croes, Aru- 
ba no por atende e fluho grandi di Venezolano y si esey 
t’e caso, lo mester por manda nan otro parti di Reino, 
e.o. na Bonaire, loke sigur a causa un disgusto grandi 
na Bonaire. Aruba por registra nan, pero Aruba no por 
atende tanto hende, sea como refugiado of si nan mester 
pidi asilo politico. 


Pesey ayera mainta, e mandatario a ser confronta, unda 
el a haya e informacion ey y si e ta veredicto. 

12 Mil Venezolano ilegal ta hopi. 

Prome Minister Wever Croes a bisa e periodistanan Hu- 
landes tabata haci un reportahe di e crisis na Venezuela y 
nan kier sa con Aruba ta prepara p’esaki. Logico si Aruba 
no ta bon prepara p’e, Aruba no por ofrece e mihor per- 
spectativanan. 

Ta apenas su Gobierno a sinta, y como tal no tin cifra 
oficial ainda. Si t’asina cu un par di siman pasa, e cifra di 


MAS REUNION 

Diabierne awor na nivel di empleado publico di Venezu- 
ela y Aruba, lo tin continuacion di reunion pa discuti 
riba e lista di productonan cu Venezuela ta considera ile- 
gal, cu ta ser considera como contrabanda. 

Nunca antes a existi un lista asina, cu excepcion e gaso- 
line cu Gobierno Venezolano ta subsidia. 

Pero loke cu e delegacion di Aruba tin cu demanda ta, pa 
no sigui cobra e Arubianonan sumanan cuantioso, ora di 
kier sali for di p.e. Punto Pijo. Esaki ta un acto di corup- 
cion cometi p’e propio hendenan di Nicolas Maduro. 

Problema cu un grupo di rasta 

DIASABRA, pa mas of menos 12’or y 21 di marduga, segun 
security di Renaissance, tin un grupo di hoben tabata cana tras 
di un otro grupo y a menasa nan cu arma di candela. 

Door di esaki, central ta manda patruya na Renaissance Market- 
place, caminda cu e grupo di hoben cu cabey rasta tabata circula 
y kier a bringa cu otro grupo. 

Central a sigui meld cu ta papia aki di arma. Na e sitio polis no a 
topa cu ningun grupo den vecindario, coleganan di otro patruya 
a wordo avisa pa security di Crystal Casino cu dicho grupo a 
cana bay direccion Rancho. E informacion a wordo pasa over 
via portofoon. Esaki tin atencion di polis. Central a wordo poni 
na altura. 



Cumpfa bo Mtni Mega y cu Af1. 2 ,- masy 
bo por gana e Jackpot di 




Pti irltLMTrti^ckirtp-Brt^ 535-7555^1 


Exposicion di TPC habri 
henter dia pa puhlico 
den januari y fehruari 


TEMPO PA 

Pl IPK 

EXPOSICION 


02.01.2018 


E proposito di Tempo pa Click ta pa duna e 
participante, e oportunidad pa conoce su 
bario y e importancia di conoce herencia 
cultura y historia. Ademas, e proyecto ta 
promove expression den forma di fotografia, 
musica y poesia. 


sc 

HE 

DU 

LE 


H ARUBi 


10 JAN CENTRO DI ACTIVIDAD RANCHO 
17 JAN CENTRO DI ACTIVIDAD RANCHO 
24 JAN CENTRO DI ACTIVIDAD RANCHO 
31 JAN CENTRO DI ACTIVIDAD RANCHO 
7 FEB CENTRO DI ACTIVIDAD RANCHO 

14 FEB CENTRO DI ACTIVIDAD RANCHO 
21 FEB CENTRO DI ACTIVIDAD RANCHO 
28 FEB CENTRO DI ACTIVIDAD RANCHO 

ORARIO: 2.00 - 6.30PM 


BO ta gusta fotografia y kier mira e potret- 
nan, arte y storianan di e participantenan di 
‘Tempo pa Click’ 2015 y 2016? 

Pasa libremente na Centro Di Actividad 
Rancho unda bo tin e oportunidad di mira 
y cumpra e potretnan. Cu bo contribucion, 
Stichting Rancho lo tin e fondo disponibel 
pa por ehecuta e proyecto ‘Tempo pa Click’ 
pa aña 2018. 

Pa mas informacion por manda un email 
na info@stichtingrancho.org of bel na 562 
8352. 

Corda like y share nos facebook page, “Tem- 
po pa Click” 

Pechanan y orarionan: 

10 di januari 2.00 - 6.30pm 
17 januari 2.00 - 6.30pm 

27 januari 2.00 - 6.30pm 
31 januari 2.00 - 6.30pm 
7 februari 2.00 - 6.30pm 
14 februari 2.00 - 6.30pm 
21 februari 2.00 - 6.30pm 

28 februari 2.00 - 6.30pm 

Documente haya riba piedra 




Primito 


PnDinDdon pa dionan 
di fiesta 'Tene-Mort" 



./ 


iiVoutdoor spray 

Fa sokiniente 
AfL 95.00 



Pa mas info yama Primito 
Na 588^4000 



Ta-olst Tal Chr ~ arts 
TAICHIIZSSEN 
Ochtenduren-vanP-ll am 
Avond uren van 7-9 pm 
Sta dionweg 13 - Bel 5 S3-017 7 


www.taoist^org 

tTaoist Ta! Qu Sodety Aniha 



IICRmU55943263 / 5826732 

RIJSCHOOL NV Sividivi 1-C Oranjestad iJJ 


DIALUNA mainta polis a wordo manda Seroe Blanco, caminda 
tin un baranca. 

Ariba e baranca a wordo haya cellular y algun cos mas cu lo ta 
pertenece na un persona. 

No ta conoci si e persona a lubida e cosnan aki atras of nan a 
wordo poni intencionalmente, pa nan wordo haya. 

Polis a hiba nan warda, caminda e doño lo por buscanan. 


Homber burachi 
haciendo fastiese 

DIABIERNA, pa mas of menos 7’or y 12 di anochi, Cen- 
tral ta manda patruya na Win Lee Supermarket banda di Bon 
Dia Aruba, den Westraat, pa un homber burachi y fastioso. 
Eynan polis a acerca e homber, kende despues a bin resulta 
di ta B., kende a declara cu e tabata na e supermercado y un 
homber a dal’e cu un palo di basora na su cara banda robes. 
Door di esey B. a ricibi un herida na su wenkbrauw robes. 

B. tabata basta bao di influencia di alcohol y no por a para 
drechi riba su pianan. Polis a laga sa den su propio palabra 
kico a pasa y a bisa varios biaha “Lage pa Dios” y cu e no kier 
a duna keho. Na e supermarket, polis a papia cu e trahado 
W, kende a declara cu e homber a drenta y a cuminsa haci 
fastioso. Poco rato despues el a coy un caha di cerbes y a lage 
cay riba vloer. Door di esey W a dicidi pa yama polis. Segun 
W, B. a informa cu e on mas di drnta paden y a pidi’e pa bay 
pafo. B a cuminsa dal contra di e porta dilanti y tabata hopi 
agresivo. Pa proteha e mercancia W a cuminsa dal’e cu un 
palo di basora. 

Polis a pone W. na altura riba e consecuencia di e maltrato cu 
arma. W. a declara cu e no por a keda warda riba polis, mi- 
rando cu B. a bira hopi agresivo y pa proteha e mercancia el 
a haci esaki. Polis a dicidi hiba B. su cas den Ranchostraat pa 
e bay sosega su body. Central a wordo poni na altura y paz a 
wordo restaura temporalmente. 

B. tabata cu un bicicleta. Polis a topa cu e bicicleta na e t- 
kruising di Braziliestraat y Guatemalastraat hunto cu un 
homber cu ta conoci pa B. Mirando cu B. tabata boa di in- 
fluencia y no tabata tin mag di core e bicicleta, B. a dicidi pa 
laga e bicicleta cu e homber kende a bin resulta di ta R, biba 
den Braziliestraat y cu den oranan di mainta e lo busca esaki. 

Tur persona cu ricibi un carta di retiro tabata traha bou di un Minister 

Normal ta cu si e Minister bay, 
e personanan aki tambe mester bay 

Esaki no ta un persecucion politico, segun Hendrik Tevreden 



E situacion cu Gobierno a encontra, ta un situacion basta 
caotico, e Gobierno nobo mester a percura pa haya ma- 
terialnan bek cu ta pertence na Gobierno. Tambe mester 
a atende problema di e consehero y campañadornan cu 
ta riba payroll di e Ministernan, cu mester a termina e 
contractnan aki. 

Parlamentario Hendrik Tevreden a enfatisa cu ta un 
practica normal durante cambio di Gobierno, kiermen 
bo tin Ministernan cu ta scoge nan consehero, campa- 
ñador, nan hurista, nan strategistanan pa yuda nan den 
nan maneho como Minister, sea den nan departamento 
of pa ehecuta proyectonan. 

Den e practicanan aki bo ta wak cu automaticamente ora 
yega na un termino di un periodo di un gobernación, ora 
cu e Minister mester bandona su puesto, e ta bay cu su 
hendenan cu a compañe durante su periodo. 

Ta lamenta si cu periodistanan y hasta ex Prome Min- 
ister Mike Eman ta categorisa esaki como persecusion 
politico. 

Fraccion di MEP ta di opinion cu esaki ta un forma nor- 
mal ora un Gobierno termina, e Minister ta bandona 
Gobierno y tambe e hendenan cu a compañe den su 
ministerio. Parlamentario Tevreden, ta haya cu tipo di 
insinuacion asina ta trece panico y tambe ta duna mal in- 
formacion na pueblo. Naturalmente ta trece un desunion 
y rabia cerca nos habitantenan. 


Nos ta den un epoca nobo di hiba politica, unda e berdad 
tin cu wordo practica, unda mehoracion y continuacion 
mester ta nos standard y e midi cu nos ta midi cune. 

“Den esaki nos como Parlamentarionan, Ministernan 
sea bo ta di e fraccion di MEP, POR, RED of di AVP 
t’e politica aki, pueblo di Aruba a scoge pa wordo hiba. 
Esaki t’e politica nobo cu nos kier eherce tambe pa duna 
asina e pueblo, e calidad pero tambe e trabounan cu nan 
ta merece, e Parlamentario a bisa. 

Cu esaki e kier a enfatisa na prensa y tambe na Gobi- 
erno, cu Gobierno tin e deber pa goberna na un forma 
serio, recto y responsabel. Esey kiermen cu e pasobra cu 
a tuma pa haci esaki absolutamente no ta un persecusion 
politico. 

Cartanan cu a bay ta specificamente pa tur consehero pa 
tur hende cu tabatin riba nan payslip scirbi Bureau Min- 
ister, esey ta nifica cu e personanan aki tabata directa- 
mente emplea bou e Ministernan of ex Prome Minister. 
E ta usual y normal cu ora e termino di e Minister yega 
na su fin e tin di bandona Bestuurskantoor y esnan cu 
tabata emplea cu e Minister directamente nan tambe ta 
bay hunto cu e Minister. 

Esey t’e caso no di awor y no di e gobernacion aki, e caso 
aki ta di gobernacionnan anterior y sigur e ta conta pa e 
gobernacion aki tambe. 

Parlamentario Tevreden a sigui bisa tambe cu berdad tin 
un personeelstop y berdad tin vacatura pa cierto posi- 
cion habri pa HBO’ernan y WO’ernan y nos ta conoci 
cu e procedura aki caba. E cartanan cu a bay ta juist p’e 
personanan cu no tabata den funcion directo di un de- 
partamento of nan papelnan no a wordo debidamente 
regla cu nan ta oficialmente na un departamento. 
Kiermen tur e personanan cu a ricibi e carta, ta person- 
anan cu tabata directamente emplea bou un Minister y 
ta normal cu e Ministernan aki bay cas e persona tambe 
ta bay cas. 

Pachi preocupa cu el a keda su so na cas 

Ciudadano a yega cas y a nnira 4 sonnbra 


DIADOMINGO un poco despues di mey anochi un 
patruya ta wordo manda na un adres na Macuarima pa 
un homber desespera pasobra lo tin hende na su cas. 
Prome el a bisa cu lo tin hende canando riba dak di su 
cas. 

Ora cu e patruya a yega na e adres en cuestion, nan ta 
topa den e cura patras cu e homber di inicial V, bisando 
cu nan mester bay patras di e cas, ya cu e ta sospecha 
cu lo tin hende ainda riba dak. E Polisnan a tira bista, 
pero no a mira nada straño of inusual. Segun e homber 
V a declara, nan a cba adi yega di Fakkel y a tende e ca- 
chonanta blaf duro patras den e cura. E1 a bay tira bista, 
el a mira sombra di 4 persona riba e dak. 


E otro caso a sosode un poco despues di 1 ’or ora cu pa- 
truya a wordo manda na un cas na Angochi, unda cu un 
habitante di e cas cu ta sufri di Alzheimer tabata papia 
bruha ora cu el a yama warda di Polis. 

Na e sitio nan ta papia cu e homber G. Di 75 aña y a 
puntr’e cual ta e motibo pakico el a yama Central di Po- 
lis. E1 a splica cu nan a lague su so na cas, ya cu e otronan 
a bay wak parada di Flambeu. 

E Polisnan a papia cu e pachi y a bis’e pa bebe su reme- 
dinan y pa e tin un poco pasenshi te ora cu e famia yega 
cas. A bis’e tambe pa no sali pafo door di peligro cu por 
tin den oranan di anochi. G. ta parce di a mustra comp- 
rension y a bisa cu e lo sigui conseho di nan. E1 a bisa nan 
cu e ta bieu pero no loco. 


Pashent di PAAZ a comete destruccion di auto 


DIASABRA, pa mas of menos 2’or y 45 di marduga, 
Central ta manda patruya na altura di ATA caminda cu 
lo tabata tin destruccion di auto den e parkinglot dilanti 
di e edificio. 

Eynan polis a wordo acerca pa e homber DC, kende a 
declara cu e tabata papiando cu algun amigo di dje den 
dicho parkinglot, ora cu un homber desconoci a acer- 
ca nan. E homber desconoci a declara cu e yama CG y 
despues a cana bay direccio p’abao y a coy un di e stoel- 
nan cu tabata poni pa fakkeloptocht y a cuminsa zwaai 
cu esaki. Despues G. a coy un otro obheto y a kibra ben- 
tana di un di e autonan staciona den e parkinglot. E auto 
tabata un Ford Ranger. Polis a wordo yama di biaha y a 
wordo poni na altura. 


DC a informa polis cu G. a cana bay direccion p’abao. E1 
a bisa tambe cu G. tabata tin un camisa preto bisti cu un 
short blanco. G. tambe tabata tin un camisa lora riba su 
cabes. CG ta sin luga di biba y ta un conocido adicto am- 
bulante y alabes pashent psikiatrico, cu den varios oca- 
sion a comete destruccion y hopi biaha a wordo deteni 
pa esaki. 

Riba e declaracion duna, polis a bay controla p’ariba y na 
altura di Talk of The Town polis a mira CG ta cana riba 
e parkinglot. CG tabata tin e mesun paña bisti, describi 
pa e testigonan. Den cuadro di esaki, a detene y hib’e 
warda, unda cu el a keda presenta dilanti di fiscal auxil- 
iar y despues encarcela na warda di Santa Cruz pa mas 
investigacion. 


Turistanan tabata core cu quadracer riba beach 


DIASABRA, pa mas of menos 12’or di merdia, Central 
ta manda patruya di strandpolitie na e beach na altura 
di ex Bushiri Hotel, unda cu tabata tin algun quadracer 
riba e beach. Eynan polis a topa cu e chauffeurnan di e 
quadnan,kendenan nan a caba di sali for di awa. Parce 


cu nan tabta turista. Nan a wordo atendi y mustra riba 
e hecho cu ta prohibi pa core cu quadracer riba e beach. 
E1 a declara cu no tabta sa cu tabata prohibi. E1 a mus- 
tra comprension y a core bay. Central a wordo poni na 
altura. 

Lider di fraccion Marlon Sneek 

"No por acepta reto di un Prome Minister 
cu no ta para pa loke e ta bisa" 



GOBERNACION ta continu- 
acion caminda bou di ningun circun- 
stancia, por tin argumento valido pa 
hustifica e hecho cu a manda 200 
mama y tata di famia cas, sin entra- 
da y sin perspectiva por lo pronto pa 
atende cu nan obligacionnan finan- 
ciero. 

Esaki lider di fraccion di AVP, sr. 
Marlon Sneek a trece dilanti den e 
programa di Noticia Cla den cual 
programa a atende cu varios tema cu 
a ser discuti recientemente tanto di 
parti di partido AVP como di parti di 
Gobierno. 

Argumento di Gobierno cu e retiro di 
e grupo grandi di hende aki a tuma 
lugar pa motibo cu ex Prome Minis- 
ter Mike Eman no a regla e posicion 
di e trahadonan aki, ta ser considera 
un argumento fofo y ridiculo di par- 
ti di Parlamentario Marlon Sneek, 
kende ta mustra den forma enfatico, 
cu “gobernacion ta continuacion” y 
bou di ningun circunstancia un Go- 
bierno cu ta propaganda constante- 
mente cu e “hende ta central” den su 


maneho, ta bira haci e cos aki. 

No tin hustificacion y busca argu- 
mento cu sea ta trata di hendenan cu 
mester a bay cu Gobierno ora cu el a 
bay cas, of cu no a regla nan posicion 
huridico na tempo, no por kita for di 
e hecho cu mas cu 200 famia rond 
Aruba, ta confrontando problema 
serio financiero den proximo luna y 
hasta añanan, pa motibo di e medida 
sin piedad aki di Gobierno di MEP- 
POR-RED. 

Ta di lamenta cu tin politiconan cu 
tur dia ta papia cu e ser humano ta 
central pa nan, awe ta busca tur ex- 
cuus posibel pa trata di hustifica un 
decision asina cruel y sin compasion 
y aki sr. Sneek a mustra cu mayoria 
di e hendenan aki a ser poni na unda 
tin un vacatura existente y caminda 
e proceso pa realisa e decreto guber- 
namental, no a keda cla ya cu tin ora 
esaki por bay liher y tin ora esaki no 
ta bay liher manera mester ta. 

Trahadonan cu dos of tres aña pasa 
a wordo ubica na cierto departamen- 
to cu a wordo forma, pero caminda 
e proceso no a wordo completa y 
awor ta pasa machete den esakinan 
y manda tur hende cas cu pa Marlon 
Sneek y partido AVP, ta persecucion 
politico sin duda. 

E hecho cu Prome Minister Evelyn 
Wever Groes ta reta partido di AVP 
pa bin cu prueba cu ta trata aki di 
persecucion politico, Marlon Sneek a 
mustra den forma cla cu ta imposibel 


pa acepta un reto di un Prome Min- 
ister y politico, cu nunca ta para pa 
loke e ta bisa y nunca ta haci loke e 
ta bisa cu e lo haci. 

Marlon Sneek a mustra cu tur hende 
por corda e declaracion contundente 
di e lider di MEP, kende durante di e 
proceso di formacion di su Gobierno, 
a bisa cu partidonan cu kier trata cu 
MEP, mester acepta cu nan lo bay 
bek na 7 Minister, pero na final di 
cuenta a pone su posicion un banda y 
a acepta 8 Minister, mientras cu uno 
a bay di carambola y awor a crea e 
posicion di ‘Staatssecretaris’ pa aco- 
moda otro Minister den e gabinete di 
dje. 

Eider di fraccion di AVP a mustra cu 
ningun momento Prome Minister 
por hustifica 8 Minister cu e hecho 
cu MEP no a haya mayoria ya cu su 
declaracion haci na medionan di co- 
municacion riba e cantidad di Minis- 
ter, a sosode despues di eleccion du- 
rante di e proceso di formacion. 

Un politico cu no ta respeta su propio 
posicion cu e tuma, cu ta bisa un cos 
y haci otro, ta dificil cu lo por acepta 
un reto for di dje sigur ora cu e mes 
cu na varios ocasion, hasta despues 
cu su gabinete a huramenta, a pone 
enfasis riba e hecho cu su Gobierno lo 
tin e “hende central” pa algun siman 
despues manda 200 hende, mama- 
y tatanan di famia, como parti di e 
campaña di persecucion politico di 
su Gobierno. 

Cuerpo Policial a anuncia focha y roquisilonan 

p'o lomporada di campamonlo 



RELACIONA cu Siman Santo ca- 
minda cu nos concuidadanonan tin e 
custumber di bay campa, Alto Comisa- 
rio di Polis, mr. Adolf E. Richardson a 
haci un yamada fuerte na e campador- 
nan pa tene cuenta cu e condicionan 
bao di cual e permiso ta wordo otorga. 

E fecha riba cual nos campadornan por 
cuminsa campa ta diadomingo 25 maart 
2018 pa 12’or di merdia. Kiermen riba 
e fecha y ora stipula ta permiti pa pone 
trailer y tentnan riba nos beachnan. Tur 
obheto cu wordo poni prome cu e fecha 
y ora stipula lo wordo kita pa Polis. 

E ultimo dia di campa lo ta dia 8 april 
2018, despues di campamento tur ob- 
heto mester wordo kita for di beachnan. 
Si esaki NO sosode anto Polis lo kita 
esakinan riba gasto di e campado. Pesey 
un yamada ta bay na un y tur pa man- 
tene nos beachnan limpi. Deposita tur 
desperdicio den bari di sushi of den 
saconan di plastic. 

Eormulario pa pidi vergunning pa cam- 
pa ta obtenibel na Administracion di 
Polis for di dia 8 januari 2018 te cu dia 
9 maart 2018 entre 08.00 pa 11.30’or 
y 13.00 pa 16.30’or. Eormulario ta ob- 
tenibel na tur Warda di Polis. 

N’e permiso a wordo añadi condicionan 
extra compara cu añanan anterior. 

Riba e santo blanco di e beachnan bao 
ningun circumstancia ta wordo permiti 
pa haci B.B.Q., na otro parti solamente 
por haci B.B.Q. cu B.B.Q. pit di gas. 


Tent y trailernan cu ta wordo usa pa 
campa mester ta den bon condicion. 
Nan mester wordo poni a lo menos 10 
meter di e oriya di lama y nan mester 
wordo poni a lo menos 5 meter for di 
e caminda publico. Si no nan ta wordo 
kita pa Polis. 

Bao ningun forma ta wordi permiti pa 
reserva tereno pa campa. 

Tent, trailernan y otro obhetonan cu ta 
wordo usa pa campa no por wordo poni 
riba otro lugarnan cu t’e lugarnan cu ta 
destinan p’esakinan y cual lugarnan a 
wordo destina pa Gobierno. 

Den tent/trailernan mester tin sufici- 
ente recursonan pa loke ta trata duna- 
mento di prome auxilio. (E.H.B.O.) 

Ta prohibi pa pone na tent/tráiler, ob- 
hecto of plachinan cu no ta cuadra cu 
moralidad. 

E campamento mester sosode conforme 
e condicionan bao di cual e permiso a 
wordo otorga. 

Ta prohibi di core cu vehiculonan di mo- 
tor, bicicleta, cabay y garoshi riba nos 
beachnan y principalmente na lugarnan 
caminda ta destina pa publico. 

Ta prohibi di pega candela riba nos 
beachnan. 

Ta prohibi di bende cuminda, soft- 
drinks, mixdrinks, of cualkier otro tipo 
di articulo riba beach sin permiso. 
Musica por wordo toca solamente fo’i 
den trailer of tent den siman te 10.00 
p.m y den weekend te 12.00 p.m. y di 
tal manera cu otro campadornan no ta 
wordo molestia. E uso di sound system/ 
amplifiers etc. ta wordo permiti sola- 
mente si otro campadornan no ta sinti 
molester di esakinan. 

Ta prohibi pa kap mata, sin permiso. 

Ta prohibi pa core cu boto y pa ancra 
den zwemzone, tambe ta prohibi pa 
mara boto na boeinan cu ta destina pa 


scheepvaart. 

Ta prohibi e uso di palet y carton riba 
beach, sino nan ta wordo kita dor di Po- 
lis. 

Ta prohibi pa usa e beach of e palo di 
coconan como toilet. 

Ta prohibi pa tin cabay y cacho riba 
beach. 

Ta prohibi p’e campadornan usa e hut- 
nan pa nan campa, nan ta wordo laga 
liber p’e personanan cu ta bin pasa dia. 
Bou ningun circumstancia mag di su- 
sha e beachnan. Boternan kibra, splin- 
ter di glas no mag di wordo laga atras 
riba beach, ni tampoco no tira esakinan 
den lama. Esaki ta conta pa desperdicio 
tambe. E permiso no mag di wordo pasa 
pa otro persona. 

E poseedor di e permiso mester tin esaki 
completo den su tent/trailer na un ca- 
minda visible pa Polis. 

E poseedor di e permiso mester tene 
cuenta cu e tin solamente derecho riba 
e lugar di campa durante e tempo cu 
efectivamente e ta campando, prome cu 
esald bo no mag di reserva, marca, pone 
cabuya ect... 

E poseedor di permiso ta keda respon- 
sabel pa cualkier daño na otro debi na 
existencia di su tentnan/trailer of otro 
obheto. 

Indicacionnan di Polis duna na interes 
di ordo publico y seguridad di persona, 
bienes y basa riba moralidad mester 
wordo sigi estrictamente. 

Ta prohibi pa usa e hutnan pa campa, 
nan ta keda liber pa e usuarionan den 
dia. Esun cu no actua conforme e condi- 
cionan bao di cual e permiso a wordo 
otorga ta wordo considera di a actua sin 
permiso. E permiso e ora ey ta wordo 
revoca y bo por haya proces verbaal. 
Ultimo dia pa haci peticion pa campa ta 
9 di maart 2018. 

Melvin Tromp,. Voceru di AVP 

Abuse di peder di Gabinele Wever-Crees 
ta werde frena deer di Cerle! 


w . p 



TA parce cu Gabinete Wever-Croes lo kier logra kibra 
record di casonan perdi meramente danki na su abuso di 
poder y sed di vengansa. E Gobierno tin apenas 2 luna 
instala y dos sentencia den su contra. 

Pueblo por a ripara for di e momento cu e Gobierno a 
instala su mes el a lansa su rabia contra di cuidadanonan 
humilde cu lo a haya vergunning, a trata di censura pren- 
sa y por ultimo a cuminsa persigui cada cuidadano pa 
nan color politico, di acuerdo cu Melvin Tromp, voceru 
di AVP. 

Gabinete Wever-Croes ta actuando asina linea recta con- 
tra di articulo 1 di capitulo 1 di nos Constitucion. E arti- 
culo ta bisa e.o. cu lo mester trata tur hende den casonan 
similar igual na otro. Discriminacion pa medio di aso- 
ciacion politico no ta permiti! 

Asina cu Gabinete Wever-Croes a sinta el a cuminsa 
cu accionan contra di e ser humano faltando respet na 
derechonan sagrado di cada hende. 

Un di e prome ehempelnan t’e caso di un periodista cu 
pa medio di Presidente di Staten, Ady Thijsen, kende 
ta un titere di Evelyn a purba di prohibi prensa di haci 
su trabou. Aki ta varios derecho di ser humano a wordo 
viola. 

Pa cuminsa a viola articulo 12 di capitulo 1 di nos Con- 
stitucion. Dor di prohibi aceso na Parlamento, Gobierno 
MEP/POR/RED kier a censura prensa y purba na evita cu 
ningun noticia desbentahoso pa Gabinete Wever-Croes 



sali na claridad. 

Den mesun rosea a viola 2 ley di e ser humano. Danki na 
husticia cu Corte a frena e comienso di un posibel dicta- 
dura y abuso di poder. 

Ex-Parlamentario Desiree Croes tambe a wordo con- 
fronta cu persecusion politico di Gabinete Wever-Croes 
specialmente dor di e Premier. E1 a wordo exigi pa bay 
bek como docente siendo cu e ex-Parlamentario tabata 
totalmente den su razon cu e lo mester regresa bek n’e 
funcion cu e lo tabatin na Arubahuis. 

E acto di Wever-Croes ta nada mas y nada menos cu 
un simpel ehempel di kico ta persecucion politico. Ald 
atrobe ta demostra cu no tin respet pa derechonan fun- 
damental ancra den nos Constitucion. 

Dialuna ultimo husticia a vence ora cu pa di dos biaha 
Gabinete Wever-Croes su abuso di poder ta wordo para. 

Pero esald no a termina aki, pasobra ainda tin un grupo 
grandi di e 300 mama y tatanan di famia cu tambe lo 
ta demand nan. Esaki ta sumamente lamentabel ya cu e 
Gobierno a demostra mas di kier castiga e ser humano 
enbes di sirbi comunidad en general. 

Pueblo por saca su conclusion cu te dia di awe no a 
goberna nos pais sino mas bien busca excuse pa no traha. 
Ta pidi tempo pero ta net e personanan aki a pretende di 
tin solucion y awor pueblo por mira cu haci drama den 
campaña tabata unico cos bon cu e Gobierno di coalicion 
aki a haci, segun vocero di AVP, Melvin Tromp. 

Hearl-Cenlered Leadership 
Foundalion cu un aña impaclanle 
y dedica na nos hobennan 



HEART-CENTERED Leadership Foundation tabatin 
un aña 2017 sumamente productivo - un aña cu train- 
ing, programa, workshop, seminario y guia individual y 
den grupo ofreci na mas cu 450 hoben. 

Heart-Centered Leadership Foundation tin como meta 
pa inspira, motiva y guia hobennan den nan desaroyo 
personal por medio di training, seminario y program- 
anan interactivo cu ta promove liderazgo y desaroyo. E 
principio di Heart-Centered Leadership Foundation su 
meta ta cu si traha ‘di paden bin afo’, nos tur por realisa 
nos potencial y por enfrenta cualkier obstaculo of reto 
den nos caminda pero para firme den nos sapato. 

Durante 2017, Heart-Centered Leadership Foundation 
tabata tin 3 enfoke principal: continuacion di su proyec- 
to ‘Nan Futuro, Nos Deber’ cual ta pa traha riba preven- 
cion di ‘school drop-outs’, ofrece trainings y seminarion- 
an cu ta promove desaroyo personal di nos hobennan, y 
lansa oficialmente su plataforma di hoben ‘Aruba Youth 
Impact’. 


E proyecto ‘Nan Euturo, Nos Deber’ tin como meta pa 
traha riba prevencion di ‘school drop-outs’ door di of- 
rece guia individual na hobennan cu tin riesgo di kita di 
scol. Durante 2017, Heart-Centered Leadership tabata 
ehecuta e proyecto na dos scol secundario, uno na Oran- 
jestad y uno na San Nicolas, ofreciendo sosten y guia 
individual y den grupo na 43 alumno. E proyecto ta un 
iniciativa di ‘Kansen Voor Jongeren Cariben’ y ta cay bou 
di capa di Samenwerkende Eondsen. 

Ademas di e proyecto ‘Nan Euturo, Nos Deber’, Heart- 
Centered Leadership Eoundation a duna diferente train- 
ing y workshops. Un di e trainingnan ta ‘The Power 
Within Me’, cu ta enfoka riba diferente aspecto mane- 
ra autoestima, communicacion, teamwork, y traha riba 
meta pa yuda un hoben bay dilanti. En total, directora 
di Heart-Centered Eeadership Eoundation, Sra. Siouxsie 
Kock a facilita 14 training y workshop durante 2017 na 
entre otro: cuatro 3e klas y tres le klas di Maria College 
Mavo, durante Summer Courses di Parlamento Hube- 
nil, durante Expo Labor, na un 3e klas y dos le klas di 

Filomena College Mavo. Un session special di ‘The Pow- 
er Within Me’ tabata den luna di Maart, unda a haya 
bishita y participacion di 6 studiante y 2 profesor di Uni- 
versity of South Carolina su College of Social Work cu 
tabata di bishita na Aruba pa conoce mas di Aruba su 
instancianan social. 

Dos programa grandi cu Heart-Centered Leadership 
Foundation a organisa e aña aki ta dos seminario pa ho- 
ben. E prome a tuma luga den augustus, ‘Youth Leader- 
ship Program’, un seminario di 4 dia. 

E seminario ta uno di Insight Seminars, y a wordo fa- 
cilita door di Alicia Stephany. 

Durante e seminario, 28 participante a traha riba dife- 
rente aspectonan di confiansa propio, communicacion 
effectivo, fortalese relacionnan cu famia y amigonan cu 
ta saludabel, con pa anda cu ‘peer pressure’, y con pa 
traha riba nan mesun desaroyo den un manera positivo 
y saludabel. 



E seminario aki a wordo sigui pa un ACE Program di 3 dia 
pa alumnonan di derde klas di Pilomena College Mavo 
y 1 dia pa maestronan di e school di 5 pa 8 september 
2017. Cu sosten di ex-Minister di Educacion y Pamia, 
Sra. Michelle Hooyboer-Winklaar, a trece ACE Program 
bek Aruba. ACE Program ta un programa cu ta enfoka 
riba desaroyo di karakter, maneho personal, inteligencia 
emocional y desaroyo di habilidad interpersonal. 

Heart-Centered Leadership Poundation a culmina 2017 
hopi satisfecho cu e trabou haci y ta mira pa dilanti pa 
sigui apoya y motiva hobennan den nan desaroyo per- 
sonal. E mision di Heart-Centered Eeadership Poun- 
dation ta pa fomenta hobennan pa mañan ta lidernan 
consciente, cu integridad sincero y guia pa principionan 
cu ta bin di nan curason. Heart-Centered Leadership ta 
sigui 2018 cu nan proyecto ‘Nan Puturo, Nos Deber’, 
cual ta culmina na juni 2018, y ta enfoka riba progreso di 
su proyecto nobo ‘Aruba Youth Impact’, un plataforma 
di hoben cu meta pa hobennan bira miembronan activo 
den nan comunidad door di tuma accion: ‘brain storm’, 
comparti idea, identifica retonan den comunidad y traha 
activamente pa trece cambionan cu nan kier mira den 
nan comunidad. 

Heart-Centered Leadership Poundation kier a gradici 
tur cu a sostene nan durante 2017 esta, CEDE Aruba, 
Kiwanis Aruba, Cavelier Logistics, Quota Club Aruba, 
Compra, WEB Aruba NY Prasa, ALBO Aruba NY bol- 
untarionan cu a asisti durante e trainingnan y seminar- 
ionan y demas personanan cu a haci donacion pa por 
a organisa e seminario y programanan. Hunto nos por 
sigui inverti den e futuro sostenibel di nos hubentud y 
crea lidernan consciente, responsabel y cu un curason pa 
nan comunidad! 

Articulo riba nos Donde publico ribo medianon sociol internacional 




BANCO Dl CARIBE 


OFFICIELE KOERSENTEN OPZIChfTE VAN DE ARUBAANSE FLORIN 


GELDIG OP 8 J an, 2018 EN TOT NADER ORDER 

valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

PerANG 100 

ANG 

98.00 

100.00 

biljetten 100.20 

chq./overboeking 100.00 

Amerikaanse dollar 

USD 

1.77 

1.78 

1.80 

Canadese dollar 

CAD 

1.41 

1.43 

1.45 

Zwitserse frank 
(perlOO) 

CHF 

181.92 

182.64 

183.44 

Pond sterling 

GBP 

2.34 

2.39 

2.45 

J apanse yen 
(per 10.000) 

j PY 

156.14 

157.56 

159.15 

EURO 
(per100) 

EUR 

211.32 

213.25 

215.39 

Deense kroon 
(perlOO) 

DKK 

27.66 

28.38 

29.18 

Noorse kroon 
(perlOO) 

NOK 

21.02 

21.74 

22.54 

Zweedse kroon 
(per100) 

SEK 

20.71 

21.43 

22.23 


DURANTE Festival di Dande cu a tuma 
lugar riba Plaza Libertador Betico Croes, 
Minister sra. mr. Xiomara Ruiz-Maduro ta- 
batin e honor di por sera conoci cu repre- 
sentantenan di un blog internacional riba 
social media sra. Maribel Lozano y esposo 
kendenan ta di e mundo di cine y cultura. 

E mandatario a comparti y a duna splicacion 
riba nos tradicion cultural di fin di aña, cual 
ta nos Dande. Sra. Lozano riba su blog ma- 
ribellozzanodh.wixsite.com a publica un re- 
lato amplio di su experiencia aki na Aruba y 
muy especial riba Festival di Dande. 

Aki riba e blog ta trece informacion di nos 
Dande y con esaki ta wordo celebra den nos 
pueblo durante e periodo di fin di aña na nos 
pais. 

‘ARUBA, una Isla de mucho Dande”, un 
bunita raportahe sigur pa nos pais Aruba y 
cual ta promove nos cultura tambe pa nos 
bishitantenan. 

Minister Ruiz-Maduro a keda masha encanta 
cu e publicacion aki y sigur ta un promocion 
special pa nos pais cual ta haci nos hopi mas 
orguyoso di nos Dande, cu ta un forma unico 
y especial pa yama un aña nobo un bon bini 
y cu e mihor deseonan pa nos pueblo. 

Dr. John Croes a 
entrega su retiro 
di partido IVIAS 



DESPUES di un reunion di evaluacion dr. John Croes 
a entrega su retiro oficialmente di Partido MAS. 
Definitivamente aña 2018 ta un aña di cambio. Den fin 
di siman a tuma lugar un reunion na Madiki entre lider 
di partido MAS, Holmo Henriquez y dr. John Croes, 
candidato number dos di partido MAS. 

E reunion a bay den bon ambiente y na unda cu a revisa 
resultado di e ultimo eleccion y situacion di deseonan y 
futuro di cada un di e dos candidatonan. 

Dr John Croes a entrega su retiro oficialmente na final 
di e reunion y ta pensando den su futuro y no por di- 
vulga ainda ta kico e ta. 

Dr. John Croes ta un profesional den e mundo medico y 
ta hopi stima bao di tur su pacientenan. Sinembargo e 
profesional ta habri su mes pa tur otro posibilidad. 

Su deseo ta sigui pa contribui cu su conocemento pa un 
mihor Aruba. Keda pendiente p’e sorpresa. 


Minister Ruiz-Maduro 
a reconoce Harry 
Croes pa su aporte na 
nos tradicion Dande 




DURANTE Festival di Dande cu a tuma lugar 2 
siman pasa Minister di Finansa, Economia y Cul- 
tura sra. mr. Xiomara Ruiz-Maduro a reconoce sr. 
Harry Croes organisador di Festival di Dande. 
Harry Croes pa 44 aña largo a bin ta organisa e fes- 
tival aki y tabata un placer y honor p’e mandatario 
pa presenta na Harry Croes un reconocemento y 
un regalo pa su aporte grandi na cultura di nos pais 
specialmente pa locual ta Festival di Dande. 

Den nomber di pueblo di Aruba, Minister Ruiz- 
Maduro a expresa palabranan di gratitud na Har- 
ry pa tur su esfuerso pa mantene nos folklore, nos 
tradicion y nos Dande bibo pa generacion cu ta bin. 

Pintor Gustave Nouel ta comparti su 'secretonen artistico' cu otro 



PINTOR profesional Gustave Nouel (GN) di Aruba 
estableci na Deventer, cu hopi logro den mundo di arte, 
den 2018 lo realisa diferente workshops, performances y 
exposicion na varios cuidad Hulandes. 

For di tempo cu e tabata bay skol na Aruba el a cuminsa 
desaroya su tecnica internacional di ‘street-sketching’, cu 
actualmente ta yamando hopi atencion, tambe bou di 
hubentud. 

Hopi hende ta considere un di e pintornan mas conoci 
di Caribe. 

GN ( gustavenouel.exto.nl ) ta gusta comparti su ex- 
pertise, experencia y ‘secretonan artistico’ cu colega y 
talentonan jong motiva, riba tur nivel. GN lo tin ac- 
tividadnan artistico relevante e proximo simannan: 

Na APELDOORN, Royal Talens Experi- 
ence Centre a invite pa duna un workshop dia- 
huebs 18 di januari 2018 di 18.30 te 22.00’or. 
Ademas Royal Talens a invite pa duna un MASTER- 
CLASS NACIONAL e diasabranan 3, 10 y 17 di februari 
2018, 

di 13.30 te 17.00’or pa pintornan cu tecnica avansa. 

E conocido musico di jazz, Delbert Bernabella ( www.del- 
bertbernabela.com ) , ta dispuesto pa ta modelo, tocando 
diferente instrumento p’e Masterclass Jazz Art di GN 
aki. Delbert ainda ta creciendo y kier extende e fronter- 
anan jazzy di Aruba den Europa. Pa mas informacion o 
pa inscribi por yama Royal Talens: 055 5274778. 

Na DEVENTER, entrante di februari su curso di ‘streets- 
ketching’ lo cuminsa tur diaranzon anochi pa tur nivel y 
tur diamars anochi e curso ‘pintura di portret’ pa artista 



Tin tiki lugar a sobra p’e dos cursonan popular aki na cen- 
tro cultural Kunstcircuit ( kunstcircuit.nl ) na Deventer. 
Pa mas informacion por tuma contacto cu Kunstcircuit 
(tel. 0570 665084) of Gustave Nouel (06 26804109). 
Na Almere, GN a ser invita pa expone su Jazz Art di 11 
di januari te 18 di februari, na Café op 2 ( cafeop2.nl ), 
Stadhuisplein 2, Almere-Stad. 

Prome cu e exposicion habri diahuebs dia 11 proximo, 
GN lo duna un demonstracion live di ‘street-sketching’ 
y personanan interesa lo por sigi un workshop ‘street- 
sketching di e maestro Arubiano for di 16.00 te 18.30’or. 
Diadomingo dia 18 di februari, dia di clausura di e ex- 
posicion, GN lo duna un workshop ‘jazzy’ cu modelo na 
cafe cultural aki. Pa mas informacion por yama Patrick 
Mezas, tel. 036 7441040. 

Na Groningen, GN lo participa como artista invita espe- 
cial den e exposicion nacional colectivo titula ‘Vrijheid 
in Verbondenheid’ den e conocido centro MartiniPlaza 
for di fin di januari te cu april 2018. N’e apertura GN lo 
duna un performance street-sketching y entrega e buki 
‘Het geloof van Oranje’, conteniendo su pinturanan, na 
alcalde di Groningen. Na Hengelo, GN a ser invita p’e 
Kunstenlab di Deventer pa participa entre e artistanan 
profesional di Overijssel n’e exposicion cu tema ‘Identit- 
eit’. Dia 2 di februari esaki lo cuminsa den e sala oficial 
‘Zaal Zuid kunstpodium’ [Oyfo] na Hengelo. 

Na Aruba tambe tin plan pa presentacion di un buki es- 
pecial cu su pintura y preparacion pa GN duna work- 
shop di ‘street-sketching’ pa tur nivel y tambe di ‘pintura 
di portret’ pa artista mas avansa, na 2018. 


avansa. 

Bucuti & Tara Beach Resort ta introduci ^Healthy Hour' 

Y actividadnan gratis di wellness 


' ! f :! | 


BUCUTI & Tara Beach Resort ta 
anuncia un upgrade grandi den su 
programa di wellness, introducien- 
do su asina yama Healthy Hour. E 
primicia aki den region di Caribe ta 
bin hunto un expansion substancial 
di Bucuti & Tara su amenidadnan di 
wellness, incluyendo actividadnan y 
lesnan gratis pa huespednan. 

Aña pasa Bucuti & Tara un biaha 
mas a wordo reconoci como e ho- 
tel mas romantico den Caribe den 
e Travelers’ Choice Awards di Tri- 
pAdvisor. Bucuti & Tara, cu su am- 
biente trankilo den un boutique set- 
ting exclusivamente pa adulto, ta e 
lugar ideal pa parehanan por sinti 
nan mes bon y completamente re- 
laha. Pasobra Bucuti & Tara ta situa 
riba Eagle Beach, reconoci mundial- 
mente como un di e miho playanan 
na mundo, huespednan por experien- 
cia e propiedadnan terapeutico y cu- 
rativo di lama, disfrutando alabes di 
e facilidadnan nobo di e hotel. 

Parehanan cu ta pone prioridad na 
un bida saludabel of cu tin un resolu- 
cion pa haci esaki den aña nobo awor 
por disfruta di snacks saludabel gra- 
tis entre 3or y 4or di atardi, tur dia. 
Batido nutritivo y craft mocktails na 
e guests-only SandBar, ta na mitar 





prijs durante Healthy Hour. Cumin- 
sando e siman aki, tambe lo ofrece 
yoga, meditacion, tai chi y camina- 
tanan riba beach, sessionnan di per- 
sonal training den gruponan chikito, 
conseho riba tereno di nutricion y 
demostracionnan di cumindanan 
saludabel duna pa e chefnan di Ele- 
ments Restaurant. 

Tur esaki ta adicionan nobo na Bucu- 
ti & Tara su programa di wellness cu 
por wordo completamente personali- 
za. E programa aki a wordo introduci 
na 2016 y ta wordo dirigi door di 
Bucuti & Tara su fulltime specialista 
riba tereno di wellness, Isabel Struve- 
Rasmijn. Huespednan por haya un 
programa completamente traha pa 
nan mes basa riba cuater area di well- 
ness, esta nutricion, fitness, biene- 
star mental y mindfulnes. Huesped- 
nan por haci uzo di esaki y ricibi un 
plan cu ta ofrece opcionnan di cum- 
inda, actividadnan y experiencianan 
di spa paden y pafo di e propiedad. 
Bootcamps priva riba beach, wisdom 
walks, pintamento terapeutico y ac- 
tividadnan cu cabay ta djis un par 
di e experiencianan cu por wordo 
organisa pa huespednan individu- 
al, parehanan of gruponan chikito. 
Huespednan tambe por hinca nan 
mesun plan den otro, incorporando 
cuanto actividadnan cu nan kier. 



“Nos kier sostene y inspira nos 
huespednan, duna nan conocemento 
y experiencia practico pa asina nan 
por saca lo maximo for di bida du- 
rante nan estadia y pa hopi tempo 
despues cu nan a regresa nan cas”, 
segun Ewald Biemans, CEO y propi- 
etario di Bucuti & Tara Beach Resort. 

“Nos mision ta pa keda expande nos 
servicionan cu ta promove un bida 
mas saludabel, pa asina duna nos 
huespednan e mihor experiencia va- 
cacional posibel.” 

Tur huesped di Bucuti & Tara Beach 
Resort tambe por probecha di e op- 
cionnan saludabel di e restaurant 
Elements, incluyendo porcionnan 
saludabel, cumindanan vegetariano, 
vegan y gluten-free. Specialistanan 
di wellness t’ey pa yuda huespednan 
den nan escohencia y pa coordina 
hunto cu e chefnan pa asina yega na 
un tremendo experiencia culinario 
saludabel. 

Tambe tin Purun Spa, na unda 
huespednan por haci uzo di trata- 
mentonan cu ta incorpora enre otro 
ingredientenan local manera aloe y 
awa di lama. 

Pa mas informacion, check 
www. bucuti. conVwellness -program. 






















Centro di Bario Noord (CBN) cu reunion 
informativo pa Carnaval di Noord 2018 



NA prome lugar nos 
kier a desea Aruba 
completo un bon aña 
yena di bendicion. 
Preparando pa Car- 
naval di Noord, CBN 
lo tin un reunion di- 
aluna 8 di januari 
2018, pa 6:30 di at- 
ardi, cual lo tuma 
lugar na CBN mes. 

Carnaval di Noord lo 
tuma luga dia 27 di 
januari. Si bo tin un 
grupo di Carnaval y 
lo desea ainda di for- 
ma parti di nos Car- 
naval di Noord, bo 
ta mas cu bon bini 
pa asisti na e reunion 
aki. 

Manera den e ultimo 
2 añanan, e Carnaval 
lo sali for di banda di 
veld di Bubali bieu 
(dilanti sr. Toribio 
Gomes su cas) y lo 
termina na CBN. 

Nos ta desea un y tur 
un dushi Carnaval 
64. Laga nos gosa di 
dje sanamente y na 
un manera responsa- 
bel y consciente. 

Centro di Bario Noord lo 
celebro non eleccion di 
reino diodomingo owor 

DIADOMINGO awor, dia 14 di januari 
2018, Centro di Bario Noord lo tin su tradi- 
cional eleccion pa saca e reina di Noord. 

Pa 5:30 porta di CBN lo habri y actividad lo 
start pa 6:15 en punto. Entrada lo ta 5 florin 
general. Tema di e eleccion e aña aki ta “Cul- 
tura Indjan”. 

E eleccion semper ta haya sosten di e dushi 
districto di Noord y asina ta crea un dushi 
ambiente den e patio di CBN. 

Te cu diamars 9 di januari tin chens pa in- 
scribi. Lo tira lot dia 10 di januari. 

E costo ta awg. 350,- y e muchanan ta haya 
nan outfit pa e parti oficial y tambe esun in- 
oficial. Tambe e suma aki ta cubri e reina su 
participacion den 3 parada di Carnaval y e 
carosa cu nan ta bay riba dje. 



E reina cu keda elegi no tin obligacion pa bay 
stadion. Esaki ta un decision cu cada mayor 
lo mester tuma dado caso nan yiu sali reina. 

Manera ta custumber, tur participante ta 
haya un sjerp, corona y regalito na final, pa- 
sobra ariba nan mes tur ta un reina. 

Si ta desea mas informacion, por tuma con- 
tacto cu Marlyn Ignacio na 565 8712. 

Aruba completo, specialmente e Indjannan 
di Noord, ta keda cordialmente invita pa bin 
presencia nos tradicional eleccion di Reina. 

DIASABRAI 13 JANUARI 


7:00 PM-12:00 AM 

ARUBA ENTERTAINMENT CENTER 


11:00 PM-12:00 AM 

CLAUSURACU REY DITUMBA2017 

- D’LICIOUS - 

Lilly putters a celebra 40 aña cu 
un bunita parada carnavalesco 

MinisterXiomara Ruiz-Maduro a haya bishita di Fundacion Mi Cutisa 

"Dande la werdo decumenta 
pa nes fulure generaciennan!" 



SIMAN pasa e mandatario encarga cu maneho di nos cul- 
tura cu hopi placer a ricibi representantenan di Fundacion Mi 
Cutisa y e cineasta Cindy Kerseborn hunto cu su team Alexis 
Berwicky Charlton Tromp. 

Durante e bishita na Minister Ruiz-Maduro a wordo informa 
cu Fundacion Mi Cutisa y sr. Kerseborn ta trahando riba un 
documentario di Dande pa nos pais y asina percura p’e historia 
y tradicion di Dande w'ordo conserva y manteni pa nos pais y 
futuro generacionnan y nos hobennan muy especial. 

E mandatario a aprecia y apoya e esfuerso y trabaonan bunita y 
importante aki cu ta wordo haci p’asina documenta pa posteri- 
dad un parti importante di nos custumber di fin di aña. Dande 
ta nos tradicion y ta un custumber unico cu nos conoce mundi- 
almente y e mandatario ta spera cu e documentario aki wordo 
completa p’e tradicion di nos Dande wordo comparti bao di 
nos hobennan y nan por biba aprecia y promove nos Dande. 



Awe diamars Time Out tin invita 
sr. Jerry Franca Presidente di ASU 


OK OPTICA 


U/eMU's 


Noiiiber ganado 
di campaña Bashi 
Bonus ta conoci 

Un persona a gana 10 mil florin 



LOTTO a cuminsa cu e campaña di Bashi 
Bonus riba 1 di december y esaki a termina 
riba 31 di december. 

Ayera a saca e number di e ganador absoluto 
durante e sorteo di merdia di Lotto. 

E weganan participante tabata Mini Mega, 
Mega Plus y Lotto 5. 

Ticketnan mester tabatin 2 combinacion di 
number riba un solo ticket y ticketnan no- 
ganado so por a participa. 

Manera semper, mester a skirbi nomber, fam, 
adres y number di telefon riba cada ticket y 
deposita esakinan serca un rebendedo. 

E nomber ganador ta: R.C. Croes - Kas Ari- 
ba 3B 

Palabranan di pabien ta bay na e ganador di 
e campaña Bashi Bonus di 10 mil florin. 
Pasa na Oficina principal di Lotto na Paarden- 
baaistraat 10, cu un ID valido y number di 
cuenta bancario pa busca bo premio. 

Lotto, e loteria di Aruba tin diferente wega; 
Catochi, Big 4, lOFL, Zodiac, Wega di Num- 
ber Korsou di Lotto, Lotto di Dia, Lotto 5, 
Mini Mega cu su Mega Plus y e diferente we- 
ganan di Raspa y Gana. Cumprando Lotto 
bo ta contribui na deporte riba nos isla. E 
meta ta pa organisa loteria, cambia bida di 
su hungadonan y na mes momento inverti 
den deporte local pa medio di donacionnan 
na e comision di subsidio. 

Corsou _ 

E prome 2 mortonan di trafico 






WILLEMSTAD - Diadomingo 7 janiiari 2017, 
alrededor di 20.55 or Central di Polis a haña no- 
tificacion cu riba Sero Fortunaweg na altura di un 
establecimento, un auto a alcansá dos(2) peaton y 
cu nan situacion ta hopi grave. 

Na yegada di e patruya policial, nan a bin topa cu e 
un hómber drumi abou y un otro homber cu tabata 
pegá den windshield di un auto. 

Niun di e dos victimanan aki no tabata duna señal 
di bida. For di un investigacion preliminar cu Po- 
lis a realisá n’e sitio a resultá cu e hómbernan aki 
probablemente a baha for di un di nan su vehiculo 
pa bay cruza caya (Sero Fortunaweg) pa bay na un 
establecimento cu tin riba e caya mencioná. 

Pa un motibo cu te n’e momento aki ta bao di inves- 
tigacion, un auto conduci pa un dama kende tabata 
core riba e caminda aki a alcansá ámbos peaton cu 
e consecuensia ya mencioná. 

E victimanan a ricibi multiple lesion na nan curpa 
y alrededor di 22.15 or y 22.20 or dókter di Po- 
lis a constatá morto di respectivamente: 1. Erwin 
Severino DJAOEN, nace na Córsou 8 januari 1947 
(falta un dia p’e haci 71 aña): 2. Harold Benito 
DJAOEN, nacé na Córsou, 3 april 1948 (69 aña). 
A confiscá e vehiculo envolvi pa mas investigacion. 
E investigacion den e caso aki ta continuá. 

_ Corsou 

Roderick van Kwarlel nembrá ceme di 
des directer di Refineria di Cerseu N.V. 


WILLEMSTAD - Entrante ayera, 
8 di janiiari 2018, pais Córsou den su 
kalidat di unico akshonista di Refineria 
di Kórsou N.Y (RdK), a nombra Roder- 
ick van Kwartel como di dos direktor di 
e kompania di gobiérnu aki, cu ta doño 
di e instalashonnan di Refineria Isla. 
Den kuadro di un investigashon, e direk- 
tor aktual José van den Wall-Arnemann, 
a keda di skórs den decémber 2017 pa 
un periodo di 2 luna. Te 7 di yanuari 
2018 Norbert Chaclin, como miembro 
di Hunta di Komisario, tabata enkargá 
temporalmente ku e tareanan gerensial. 
Sinembargo, tumando na kuenta e in- 
teresnan konsiderabel ku merecé aten- 
cion special n’e momentunan aki en 
bista di e plannan di modernisashon 
di Refineria Isla, a tuma e desishon di 
nombra un di dos direktor. 

P’e mésun motibu aki, a opta p’e nom- 


bramentu no tin un caracter temporal. 

Hunta Komisario di RdK a keda en- 
kargá p’e akshonista cu reldutamentu di 
un di dos direktor. E kriterio ku a apliká 
- ademas di e konosementu i e abilidat- 
nan rekeri - tabata prinsipalmente un 
aktitut adekuá. 

Loke ademas tabata sentral ta determi- 
nashon i kapasidat pa tuma desishon 
den forma dicidido den ehekushon di e 
maneho di RdK, kombiná ku un nivel 
haltu di integridad. 

Roderick van Kwartel (53) ta disponé 
ampliamente di tur e calidadnan aki. 

E ingeniero a terminá su estudio den 
Teknologia Kimiko na Universidat 
Tékniko di Delft na 1987, ta empleá 
for di e mésun aña ei na Refineria Isla, 


kaminda el a sigui kapasitá su mes den 
diferente funshon den henter e empresa. 
Tambe el a desaroyá un ekspertisio só- 
lido, lokual a permitié traha karera den 
un forma próspero. Despues ku el a 
traha durante e ultimo dos añanan aki 
komo Hygiene, Safety and Environmen- 
tal Control Manager, el a kaba di risibi 
un promoshon den un funshon geren- 
cial, esta di Maintenance and Services 
Manager di Refineria Isla entrante 1 di 
januari 2018. 

Meramente un siman despues, el a hasi 
e traspaso p’e funshon di direktor di 
RdK. 

Loke ta ferwagt di Van Kwartel ta ku e 
lo duna prioridat na e tres puntonan di 
lansa denter di e maneho di Refineria di 
Korsou. 


Tráfico tambe den 2018 ta punto di lansa pa OM Córsou 


WILLEMSTAD - Ministerio Publi- 
co (OM) Córsou den aña tras di lomba 
a duna hopi atencion na casonan den 
Corte di Tráfico cu morto y heridonan 
grave. A haci demandanan halto, sigur 
na momento cu por a prueba uso di al- 
cohol tras di stur, fayonan den tráfico cu 
victima como consecuencia. 

Na 2012 a registrá 12 morto den trá- 
fico. Na 2013 a registrá 16. Den 2015 
na tur 18 morto den tráfico y na 2016 
tabatin 19 morto den tráfico. 

Dia 31 di decémber 2017 a registrá 18 
dia cual 4 morto tabata debi na dos per- 
secucion dor di Polis y na unda e victi- 


manan tabata den auto cu a pérdé con- 
trol y pérdé bida. 

10 Victima den 2017 no tabata bisti 
nan faha di seguridad. Na 2016 un to- 
tal di 13 victima no a usa nan faha di 
seguridad. 

OM ta anunciá cu den 2018 ta bay tene 
mas cóntról den tráfico dirigi specifica- 
mente riba bistimento di faha di seguri- 
dad. Mientrastantu a dóbel e boet en- 
trante 1 di januari p’e hecho ald. 
Mientrastanto a sali na cla cu durante e 
ultimo accidente di tráfico na 2017 na 
altura di rotonde di Zegu, cu demasiado 
alcohól tras di stur tabata envolvi. 


Di un di e automobilistanan a tuma 
sanger cu a conclui esald. E investiga- 
cion ey ta andando ainda. 

Na Ministerio di Husticia tin actual- 
mente un proposicion di ley cla pa tene 
cóntról di tráfico den cual por haci uso 
den tráfico di analisis di aliento (adem- 
analyse apparaat). 

Na momento cu e ley ta cla, por conta 
Córsou den e lista di paisnan cu ta bay 
guera contra di uso di alcohól den trá- 
fico. 

T’e e momentu ey ta bay aumenta cón- 
tról di alcohol den tráfico pa di e forma 
ey subi e chéns pa gara esnan cu alcohól 
tras di stur. 

Corsou 


Danki na Hensley Koeiman.... 



Nerbert Geerge nunka a keda 
nembrá keme amblenaar 


WILLEMSTAD - Den un veredikto ku siman pasá a 
keda ofisialisá, Conseho di Apelashon di Empleadonan 
Publiko a rechasá e ultimo apelashon cu Norbert George 
a hasi despues ku Corte di Husticia tambe a nenga di 
duné rason. 

Uniko caminda ku ta kedé pa apelá ta na Corte Supremo 
y eventualmente Corte di Derechonan Humano na Eu- 
ropa, pero por lo pronto e desishon final ta cu gobiernu 
lo kobré tur e plakanan cu el a kobra komo pseudo-amb- 
tenaar di gobiernu na Sociale Zaken. 

Origen di e kaso aki ta cuminsa despues di 10-10-10 
tempu ku un dje hopi Ministernan di Sociale Zaken a 
bisa Nobert George ku Conseho di Minister a aprobá pe 
drenta den servisio na Sociale Zaken den un rango haltu, 
pero nunka nan a formalisá e nombramentu. 

Esei ta nada straño pasobra di 2010 te dia ku Schotte 
a grita ‘Gólpi di Estado’ y gobiernu a cai, gobernashon 
tabata un kaos monumental ku te awe nan no por kaba 
di resolvé. 

Dia 15 di luna pasá e comishon a dikta ku un hende sin 
Eandsbesluit no ta ambtenaar i por lo tantu no ta den 
servisio. 

E comishon a dekretá ku Norbert George mester a sa ku 
su nombramentu no a kana e kaminda legal i ku un de- 
sishon di aanstelling no ta hasi e asuntu legal. 

Y pe caso aki no tin cuestion cu tin ku hasi excepshon pa 
cu tantu vupá cu e minister di aquel entonces a kometé. 
Ta den e periodo ku Ministernan di Pueblo Soberano 
tabata remplasá otro manera vruminga ku ta kana tras di 
otro, esun mas inkompetente ku e otro. 

E desishon ku a cai luna pasá tabata apelashon dje ve- 
redicto di e tribunal pa kasonan di empleado publiko a 
dikta dia 14 di maart aña pasá ku George a entamá kon- 
tra gobiernu. 


Na honor a la verdad, mester rekonosé ku e Minister di 
Sociale Zaken cu a tuma Norbert George den servisio y 
tabata responsabel pa regla su nombramentu, a faya ga- 
rafalmente. 

Y tabata no menos ku Hensley Koeiman kende pa años 
ta Minister y mester konosé e proceduranan. 

Hensley Koeiman e tempu ei a ordená Norbert George 
pa kuminsa traha 1 januari 2012 como Projectleider-C 
na Sociale Zaken. 

E funshon ei tabata praktikamente direktamente bou di 
esun di direktor. 

Norbert George a argumentá ku ela traha te dia 14 di no- 
vember 2014 i nunka nan a reklamá ku e no ta funshoná. 
Por lo tantu su abogado mr. Flocker ta haña ku e por a 
konfia ku e ta haña su nombramentu manera Conseho di 
Minister a disidi dia 25 di januari 2012. 

E intenshon tabata pa nombré, pero a keda na intencion 
di cual tin prueba di un carta dje direktor interino di 11 
desémber 2014 di Minister Koeiman i e direktor interino 
di Shared Services ku a manda hasta e konsepto di lands- 
besluit. 

Dia 3 di november 2014 gobiernu di aquel entonces a 
informá Norbert George ku nan lo duna Ministerio di 
Finansa órdu pa stóp di paga su salario inmediatamente 
i ku nan lo kobré e salarionan ku ela kobra kaba. 

POSISHON DI CORTE 

Den su veredicto e conseho di kasonan pa ámbtenaar a 
splika ku pa un hende por konsiderá ku gobiernu a nom- 
bré den servisio, e mester haña un nombramentu por es- 
krito na su nomber i fecha di nasementu. 

Y esei ta falta: Nunka Hensley Koeiman no a regla e 
asuntu aki y di tal forma teoricamente Norbert George 
mester paga gobiernu e salarionan ku el a kobra bék. 

Cumana 76 
Oranjestad,Aruba 
Tel; 588-6699 
Fax: 588-6698 
Cel: 593-0857/560-1403 


The LORD is my shepherd; I shall not want He maketh meto lie 
down in green pastures; he leadeth me beside the still waters. He 
restoreth my soul: he leadeth me in the paths of righteousness 
for his name's sake. Psalm 23 


With great sorrow but greatful for everything he did for us, we 
announce the passing of our loving father and Dr.; 

Dr. Roberto 
B. Bryson 

widower of Mrs.Christa Bryson 
*23-10-1941 -103-01-2018 

Left to mourn are: 

Daughter: Charlene Bryson & Gregory Rasmijn 

Sisters: tEunice Bryson 

tJosita Lake Bryson 

Nephews & Nieces: Minolva Doran & Family in The Netherlands 
Bernice Lake & Family 
Charles Lake & Family in The Netherlands 
Rafael Bryson & Bernice Dennis 
Errol Bryson & Indra Busby 
Ruben Bryson 

Cousins: Marjorie Hamlet Bryson & Family in the USA 

Cynthia Martinez Bryson & Family in the USA 
Belinda Bryson & Family in the Netherlands 
Olivia Bryson & Family in the Netherlands 
Mabel Maduro Bryson & Family 
Edgard Bryson & Family 
Roberto C. Bryson & Family 
Felicita Bryson & Family 
Patricia Paul Bryson & Family 
James Bryson & Family in the Netherlands 
Rose-Marie Nedd Bryson & Family 
Gloria Passape Bryson & Family in Guadaloupe 
Roland Bryson 

tFrancisco Bryson in St. Maarten 

Roberto A. Bryson & Family in St. Maarten 

Grace Bryson in St. Maarten 

Antonio Bryson & Family 

Mercedes Brooks and Family in Curacao 

Charlise Vialle Bryson & Family in The Netherlands 

Laurencia Duzant Bryson & Family in the USA 

Oleana Bryson & Family in the USA 

Thaddeus Bryson & Family in the USA 

Hyacynth Richardson Bryson & Family in the USA 

Ruth Bryson in the USA 

Inez Bryson in the USA 

Gloria Bryson & Famila 

Antonio Bryson & Family 

Olivia Bryson & Family 

Gerardo Bryson & Family 

Norma Jacobs & Family 

Theresita Bryson & Family 

Maria van Valderen & Spouse 

Irma Bryson & Family 

Related Families: Arrindell, Barry, Blijden, Brooks, Brown, 

Bryson, Brison, Carty, 

Davis, Every, Flanders, Gomez, Hassell, Hazel, Milton, Nedd, 

Romney, Peters, Sommerville, Mathew, 

Chittickand Rasmijn. 

Close friends: Dr. Francis de Windt, Sheldon Toppenberg, Myrna, 
Ramphis and MyrleneTromp, Steven Valois Smith, Anselmo 
Mathew, YubiToppenberg, FamilyToppenberg, Sylvester Paul & 
Family, Peter Simmons, Family Martijn, Harold Jackson and 
Spouse, Dr. Sykes, Erwin Tujeehut, Basil Schmidt, Aldrick Arends & 
llse de Cuba, Roderick & Yvonne Lee, Dr. Rajnherc and Spouse, Dr. 
Petronilia, Dr. Reuben Tjon-Sie-Fat & Spouse, Family Murray, 
Family Kelly, Rupert Richards, Mr. Henson, Marlene George- 
Gumbs & Family, Ralph Yarzagaray, Evelyn Brown, Edwin Lopez. 

Special thanks to: his Godchild Jurima Bryson, Dr. van Trigt, Dr. 
Romeo Kock, Dr. Choudhry, Dr. Fingal, Dr. Lacle, Dr. Ponson, Dr. 
Wills, Dr. Garcia, Dr. Cheng and his pediatrician colleagues, Nurses 
of the 2nd Floor, Nurses of the 4th Floor, Nurses of the CCU, 
Nurses of the Kinderafdeling, Verloskamer & Kraamafdeling, 

Rona Coster, Bishop Brooks and members of the Holy Cross 
Anglican Church, members of the Rotary Club of Aruba and 
members of the Rotaract Club of Aruba 



There is opportunity for condolences and viewing on Tuesday 
January 9th 2018 from 6:00 pm to 9:00 pm at Aurora Funeral 
Home. 


The funeral will take place on Wednesday January 10th from 1 ;00 
pm to 3:00 pm followed by a memorial service at Aurora Funeral 
Home.The burial will proceed at Cemetery in Sabana Basora. 

Please accept our apologies, if in this time of sorrow we have 
omitted some one. 

Instead of flowers there will bea donation boxforthe restoration 
of the rectory of the Holy Cross Anglican Church. 



^ (^hittcrd 


Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


"Bou di alanan di Dios mi ta sigur" 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu inmenso tristeza na nos curazon, 
pero conforme cu 

boluntad di Dios nos ta participa fayecimento di: 



Angelo Romelli 

*24-05-1959-t06-01-2018 


Acto di entiero lo wordo anuncia despues 





Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Gradicimento / Invitacion 

Pa medio di esaki, famia Henriquez y demas famia 
kier a gradici tur esnan cu di un of otro manera a 
juda nos ,duna nos sosten, consuelo y forsa 
durante enfermedad, fayecimento y entiero di nos 
difunto stima: 



Hosé Maria Henriquez 

Mihorconoci como"Djo" 

Un danki special na verpleegster y broedernan di 4 
piso di Dr. Horacio Oduber Hospital. 

Na Max Hassell pa su bunita canticanan, naTommy 
y Luchi Wolff pa nan atencion y un danki di 
curason na Aurora Funeral Home pa nan bon 
servicio. 

Alaves nos ta invita pa 3 Santo sacrificio di misa na 
Misa Sta Anna na Noord: 

Diaranson lOjanuari 2018 pa 6:30pm 
Diabierna 12 januari 2018 pa 6:30pm 
Diadomingo 14januari 2018 pa 6:00pm 
Despues di e 3 misa tin un Rosario na cas Palm 
Beach 106A. 

Boso presencia lo ta altamente aprecia. 



Cumana 76 
' Oranjestad,Aruba 
Tel: 588-6699 
Fax: 588-6698 
? Cel: 593-0857/560-1403 


Het is onze droeve plicht het 
overlijden bekend te maken van 



Florentijn Huijgen 

*15-09-1946 - t21-12-2017 


Crematie vondt plaats 5 januari 2018. 




% 


Cumana 76 
Oranjestad,Aruba 
' . Tel: 588-6699 

Fax: 588-6698 
/ Cel: 593-0857/560-1403 

Cu inmenso tristesa den nos corazon nos ta 
participa fayacimento inespera di nos querida 
mama, wela, bisawela, ruman, cuña, tanta, prima, 
suegra y amiga stima. 



Sra. vuida Ofelia Marin-Angela 

Mihor conoci como'Oma Fea' 

*18-05-1931 - t07-01-2018 

Acto di entiero ta tuma lugar diahuebs 11 di 
januari na misa Sagrado Curason na Savaneta di 
2br pa 4'or di atardi, después lo sali pa Santana 
catolico na Savaneta. 


(^mal ^ 


Cumana 76 
' Oranjestad,Aruba 
Tel: 588-6699 
Fax: 588-6698 
} Cel: 593-0857/560-1403 


" Pasombra mi ta convensi cu ni morto, ni bida, ni 
angelnan, ni cosnan presente, ni cosnan futuro lo 
por separanos di e amor di Dios" 

Cu inmenso tristeza na nos curazon, pero 
conforme cu 

boluntad di Dios nos ta participa fayecimento 
inesperadamente di: 



Robert James Zara 

Mihor conoci como "Robby" 

*15-08-1961 -t07-01-2018 

Acto di entiero lo wordo anuncia despues 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


On behalf offamily and friends in the U.S.Aand 
Aruba, 

it is with deep regret that we announce the death of: 







(^merd^ome 






Cumana 76 
/' OranJestad,Aruba 
Tel: 588-6699 
Fax: 588-6698 
Cel : 593-0857/560-1403 



> _ 


Ray Dyer 

6-02-1926 - t01-01-2018 

Farewell service will be held on Thursday January 
11,2018 at Aurora Funeral Home from 9 to 11 am. 


Cumana 76 
OranJestad,Aruba 
Tel: 588-6699 
Fax: 588-6698 
: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso dolor na nos curason pero conforme 
cu Dios su boluntad nos ta anuncia fayecimento 
cristianamente di: 



Sr. Ifno Leon Isaac Heye 

Mihor conoci como"Boy" 
na edad di 88 aña 

Acto di entiero lo wordo anuncia despues 




Cumana #44 ^ Tel: 586-4444 / 733-2906 

E: royalfuneralhómágJh otmall.com / 593-0857 / 731-5847 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 

di boso Curazon, mi por steuns di loke Señor ta 
hasi" 


Cu inmenso tristesa pero conforme cu boluntad di 
Dios, nos kier a anuncia fayecemento di nos ser 
keri: 



Ligia L. Arrmdell Quant 

*31-10-1963-/05-01-2018 


Acto di condolencia y despedida lo wordo anuncia 
despues 


Gradicimento / Invitacion 

Na nomber di henter famia di: 



Sra. Filomena 
Candida Erasmus 

mihor conoci como(Mena of MaMena) 

Nos kier gradici cada un persona cu a compaña 
nos den nos dolor cu ta asina hopi pa menciona. 
Tambe na tur dokter y enfermero(a)nan cu a juda . 
Alaves nos ta anuncia cu lo bai tin 2 Santo 
Sacrificio di misa na Misa Sta Filomena na Paradera 
pa descanso di nos Mena stima: 

Diamars 9 di Januari 2017 pa 7'or pm 
Diahuebs 11 Januari 2017 pa 7'or pm 

Boso presencia lo ta altamente aprecia 

Nos 





ç^merd^eme 




Cumana 76 
7 OranJestad,Aruba 
/ Tel: 588-6699 

Fax: 588-6698 
Cel : 593-0857/560-1403 


Gradicimento y invitacion. 

Pa medio aki famia Raas y Henriquez kier a gradici 
tur ensnan cu di un of otro manera a duna nos 
sosten, Consuelo y forsa durante e period dificil cu 
fayecimento y entiero di nos mama stima : 



Dominica E. Raas Henriquez 

mihor conosi como Linda. 

Un danki special na dr. Choudrey, asistentenan di 
Azalea y na Aurora Funeral Home pa nan bon 
servicio y atención. Etty Toppenberg pa su bunita 
cancionnan.Tur boso atención tawata un gran 
apoyo y consuelo pa nos. 

Na mes momento nos ta invita famia, bisina, 
amigonan y conocirnan pa compana nos na 3 
Santo Sacrificio di misa Diamars dia 9 di Januari na 
Kapel di Madiki, diahuebs 11 y diasabra 13 Januari 
2018 pa 7or di anochi na misa Pro Cathedral San 
Francisco na Playa. 


Tel: 583-1400 
Fax: 583-1444 



Cumana 76 
OranJestad,Aruba 
Tel: 588-6699 
Fax: 588-6698 
593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Jose Erasmus 

*12-03-1934 - t07-01-2018 
Acto di entiero lo wordo anuncia despues. 





(^meral ^^eme 


Cumana 76 
OranJestad,Aruba 
Tel: 588-6699 
Fax: 588-6698 
Cel : 593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason pero conforme cu 
boluntad di Dios nos ta participa fayecimento di: 



Jeane Clemence 
Trimon-Angela 

Cariñosamente Jama Jeannie 
*28-07-1949-107-01-2018 


Ta invita demas famia y conocirnan pa asisti na e 
acto di entierro cual lo wordo anuncia despues. 

Intemaclonal 


Laman na Massachussets a cengela ceme 
consecuencia di e ola di friu cu ta asotando e pais 





LAMAN a literalmente se congela n’e 
estado di Massachusetts na Merca, como 
consecuencia di e ola di friu cu ta asotsn- 
do e pais. 

E awa a bira ijs, te hasta den forma di ola, 
unda hendenan por a hasta cana riba e 
laman congela. 

E temperaturanan di e zona aki den Union 
Mericano a yega na cifranan minimo his- 
torico. 

Diadomingo anochi, e termometernan a 
alcansa menos cu 20 grado centigrado. 

Intemacional 


Merca a anuncia cu no lo ronoba o 
permisonan lemporal di proleccien migralorie 
pa 200 mil ciudadano di El Salvador 





GOBIERNO Mericano a anuncia dialuna cu no lo bay 
renoba e permisonan temporario di proteccion pa mas 
di 200 mil Salvadoreño, cu lo tin te cu september 2019 
pa bandona e pais of obtene e residencia legal via otro 
medionan. 

E Status Temporario di Proteccion (TPS) pa e ciudada- 
nonan di E1 Salvador lo a keda implementa despues di e 


teremoto devastador cu a keda registra na januari 2001 
den e pais aki, pero awor e Gobierno di Presidente Don- 
ald Trump a dicidi esaki debi na e condicionnan pa e 
personanan aki haya e status aki bek, segun publicacion 
di AEP 

“Basa den un consideracion cuidadoso di e informacion 
disponibel (...) e Secretaria di Seguridad Interno a deter- 
mina cu e condicionnan original causa pa e teremoto di 
2001, no ta existi mas”, segun un funcionario halto di e 
Departamento di Seguridad Interior (DHS) a duna di 
conoce, y pa e motibo aki, “e designacion actual di TPS 
(pa esnan di E1 Salvador) mester keda elimina.” 

Cu e no renovacion di e proteccion temporario, e ciu- 
dadanonan salvadoreño lo mester bay bek na “e status 
migratorio cu nan tabatin prome cu e TPS” y pa es mo- 
tibo nan lo mester bandona e pais, of busca un otro ca- 
minda pa nan regula nan situacion. 

_ Sinti bon. mustra bon 

Pene lur dia un habon bou di bo laken 
y lo bo haya beneficionan inigualabel 




DRUMIMENTO ta un di e actividadnan cu tur ser 
humano mester hasi tur dia, ta recomenda por lo menos 
8 ora pa dia, pero tin esnan cu ta drumi menos of mas cu 
esey, e ta depende di cada persona. 

Ora cu nos drumi nos ta recupera forsa pa nos curpa por 
funciona durante dia, ta pa es motibo cu e ta di sumo 
importancia pa tin un bon matras pa por drumi lo nece- 
sario. 

Nos cama ta e lugar preferi di diferente microorganismo 
desagradabel cu ta causante di molester durante anochi. 
E idea ta pa bo yuda bo mes cu un solucion pa no permiti 
pa e sernan microscopico aki no daña nos momento di 
descanso. 

E por zona straño y lo bo no compronde di biaha, pero 
pone un habon bou di bo laken ta resulta eficas pa elim- 
ina diferente bichi y tin diferente estudio realisa pa res- 
palda e ponencia aki. 

Esakinan ta e beneficionan di drumi cu un habon bou di 
laken 


Tin un sindrome relativamente conoci, yama sindrome 
di pianan intrankil. Esaki ta origina ora cu no tin un 
anochi di sosiego completo, cual ta genera di manera in- 
consciente e necesidad di mantene nos pianan den movi- 
mento pa logra keda lanta. Eor di eynan e nomber ta bin. 

Specialistanan di soño, a determina cu e hecho di pone 
un habon bou di laken ta produci un efecto placebo, sem- 
per cu considera su utilidad. 

Esaki no ta tur, e habon den nos pianan ta encarga di 
hasi nos organismo limpi y ta aporta magnesium, cual ta 
keda absorba via nos cuero, mehorando e capacidades di 
nos organismo y aportando na un bon descanso. 

E ta importante pa drumi por lo menos entre 6 y 8 ora pa 
dia pa por rindi den nos actividadnan diario, e ta mehora 
nos beis y ta acelera nos metabolismo, di manera cu nos 
digeri cuminda mas mihor. 

Ya bo sa, mantene semper un habon bou bo laken ora di 
bay drumi y e diferencia lo ta basta notorio. 

Slnti bon, mustra bon . 

Bentaha y desbentahanan di bebe koflie 




NOS tin sigur cu hopi di boso ta 
bebe por lo menos 1 copi di koffie 
tur dia. 

Awe nos ta bay conta boso di e ben- 
taha y desbentahanan di bebe koffie 
regularmente. 

Pa cuminsa, koffie ta di origen vegetal 
y pa es motibo semper e lo ta mihor 
pa nos cu cualkier di e bebidanan cu 
tin riba mercado cu ta contene caf- 
feine. 

E principio activo di koffie ta caf- 
feine, pero e tin otro componentenan 
vegetal cu tambe por haya den fruta 
y berdura. 

Ban analisa su ventahanan: 

- Koffie ta anticancerigeno 

Tin e creencia, ya cu hopi studio ta 
afirma esaki, cu koffie por preveni 
cancer oral, di stoma, di garaganta, 
di pecho, entre otro. Pero pa motivo 
cu e causanan no ta mucho cla, e po- 
nencianan aki no por keda comproba 
cu seguridad. 

- Ta mantene nos alerta 


Esaki ta algo cu nos saba caba, y ta 
pa esaki hopi di nos ta bebe koffie, 
toch? 

- E ta yuda kima vet di nos curpa 
Caffeine ta un di poco sustancianan 
natural cu ta yuda kima vet. Pero e 
efectonan positivo aki di coffee por 
bira menos si bo bebe hopi koffie. 
Tur cos cu moderación! 

- Ta mehora rendemento fisico 
Esaki debi cu caffeine ta aumenta 
nivelnan di adrenaline, un hormoon 
cu ta prepara bo curpa pa esfuerso- 
nan fisico excepcional. 

- Koffie ta contene nutrientenan es- 
encial pa nos organismo 

Manera cu a menciona caba, koffie ta 
di origen vegetal y pa es motibo e ta 
contene nutrientenan manera man- 
gaan, kalium y magnesium. 

- Ta combati depresion 

Segun un estudio di Harvard Univer- 
sity depresion ta minimalisa ora cu 


nos bebe koffie regularmenrte. 

Esakinan ta algun di e beneficionan 
cu consumo di koffie por duna nos. 
Pero con a para cu e desbentahanan 
di su consumo? 

Ban analisa e desbentahanan di 
consumo di koffie: 

- Por provoca daño na bo stoma 
Consumo regular di koffie (mas cu 2 
bes pa dia) por provoca dañonan pisa 
na bo stoma. Como tambe, consumo 
na cantidad halto di koffie por duna- 
bo anshamento y hasibo iritant, cual 
tambe ta afecta bo stoma. 

- Dolor di cabes relaciona cu koffie 
Mas tanto, ta posibel cu, si bo ta cus- 
tuma di bebe mas cu 2 copi di koffie 
pa dia, keda sin bebe koffie pa henter 
un dia lo por dunabo dolor di cabes. 

- Por ocasiona misl<jraam (perde bar- 
ica) 

Hopi estudio a relaciona consumo di 
koffie diariamente, cu miskraam. 

